Rhwydwaith WISE :: WISE Network – Canolbwyntiau Ailddefnyddio Cymunedol\nAstudiaethau Achos, Effeithlonrwydd Adnoddau\nCylch yn siarad gyda Rhwydwaith WISE\nMae Cylch yn rhwydwaith ailgylchu gymunedol yng Nghymru yn cynnwys aelodau o sefydliadau ailddefnyddio cymunedol sy’n darparu cyfleoedd cymdeithasol ac economaidd i reoli adnoddau o wastraff. Mae ymgynghorydd dewisol Rhwydwaith WISE a Chylch wedi archwilio Strategaeth Ailddefnyddio Cymru Cylch i gyflenwi’r cyfle i greu Canolbwyntiau Ailddefnyddio Cymunedol ledled Cymru, yn benodol ar gyfer tecstiliau, eitemau trydanol a dodrefn.\nY nod oedd datblygu dealltwriaeth fanwl o ffrydau deunydd yng Nghymru a deall y farchnad am ailddefnyddio ac ailgylchu cynhyrchion. Gwnaeth Tîm Ymchwil Ailddefnyddio Rhwydwaith WISE ddadansoddiad data ac ymchwil i’r farchnad o gwmpas llifau deunydd ac ati, gan gyflwyno adroddiad yn adnabod y cyfleoedd allweddol i ailddefnyddio ar gyfer y sector cymunedol a oedd yn cynnwys mapiau ffrwd, dadansoddi’r farchnad, a datblygu set gyntaf o opsiynau ar gyfer datblygu capasiti. Yna crëodd Tîm GIS Rhwydwaith WISE fapiau o’r data gan gynnwys lleoliad y canolbwyntiau ailddefnyddio posibl a chapasiti cyfredol aelodau Cylch.


Yr Athro Marilyn Leask: Addysgu – proffesiwn hunan-wella? Gyda’n gilydd, gallwn lwyddo. Dyma sut\nYr hyn sy’n dilysu proffesiwn yw sylfaen wybodaeth gydnabyddedig.\nMae rhwydwaith ryngwladol o addysgwyr wedi dod at ei gilydd yn ddiweddar i arbrofi â’r ffyrdd y byddai modd iddynt gydweithio er mwyn creu a chynnal cronfa ddata o wybodaeth gydnabyddedig ar-lein ac agored wedi’i seilio ar ymchwil, gan ddefnyddio, cyn belled ag y bo modd, adnoddau sydd eisoes yn rhan o’r system addysg, e.e. gweithgareddau ymchwil cyfredol a ddefnyddir gan athrawon a’r rheiny sy’n addysgu athrawon. Enw’r fenter yw Mapio Gwybodaeth Addysgol Arbenigol (MESH).\nMae MESHGuides (www.meshguides.org) yn cynnwys crynodebau o ymchwil a gwybodaeth sy’n cael eu cyflwyno fel mapiau gwybodaeth a siartiau llif (Ffigwr 1).\nGweledigaeth – mapiau gwybodaeth ar gyfer datblygu gwybodaeth athrawon\n- Mapio Gwybodaeth Addysgol Arbenigol (www.meshguides.org)\n- ‘Addysgpedia’ o ansawdd, tebyg i Wicipedia, ond yn cynnwys dyddlyfrau o ansawdd da gan gyfranwyr adnabyddus.\nFfigwr 1: Gweledigaeth: Mapiau gwybodaeth MESHGuide ar gyfer datblygu gwybodaeth athrawon\nMae nifer o wersi wedi dod i’r amlwg o’r arbrawf hwn.\nYn gyntaf, nid oes llawer o ymchwil ym maes addysgeg pwnc ar lefel sy’n ddefnyddiol i athrawon mewn dosbarthiadau.\nYn ail, mae nifer aruthrol o astudiaethau dyblyg mewn rhai meysydd, a bylchau anferthol mewn meysydd eraill.\nYn drydydd, nid oes mecanwaith yn bodoli ar gyfer graddio astudiaethau graddfa fach addawol, ar gyfer profi mewnwelediadau newydd ar draws ystod ehangach o leoliadau.\nY bedwaredd wers yw, er mwyn sicrhau bod y fath system yn gynaliadwy, rhaid ymgorffori arferion newydd mewn rolau presennol. Yn anochel, mae cymorth ariannol gan elusennau a’r llywodraeth yn fyrhoedlog oherwydd bod blaenoriaethau’n newid, ac felly nid yw’n bosibl dibynnu arnynt, ac eithrio ar gyfer mentrau arbennig. Yn ogystal, mae addysgwyr wedi gweld bod cronfeydd a ariennir gan y llywodraeth yn diflannu wrth i weinyddiaethau a blaenoriaethau newid.\nFelly, y bumed wers yw bod angen i unrhyw gronfa wybodaeth addysgol ar-lein fod yn annibynnol gynaliadwy. Mae enghreifftiau o sectorau eraill, gyda thanysgrifiadau cenedlaethol neu hysbysebu yn darparu cymorth ariannol hirdymor, e.e. www.eun.org (European SchoolNet, ers 1995, mae 30 o weinidogaethau yn talu tanysgrifiad) neu www.khub.net (cymunedau ar-lein i’r sector cyhoeddus).\nY chweched wers yw bod cyfosod yn angenrheidiol – nid yw cronfa wybodaeth broffesiynol sy’n cynnwys miloedd o eitemau ar yr un pwnc yn darparu unrhyw beth ond gorlwyth o wybodaeth.\nFelly, beth allwn ni ei wneud? Un ateb yw adolygu ein harferion presennol i weld a oes modd elwa ymhellach o’n hymdrechion cyfredol. Mae ymchwil athro/athro-addysgwr yn darparu enghraifft ddefnyddiol.\nDyweder mai Lawrence Stenhouse oedd yr unigolyn a gychwynnodd y mudiad athro-ymchwilydd (Stenhouse, 1975). Nid oedd yn rhagweld y byddai athrawon yn mynd i’r afael ag astudiaethau digyswllt ar raddfa fach. Yn hytrach, byddai athrawon-ymchwilwyr yn cydweithio ag ymchwilwyr er mwyn cyfosod canfyddiadau astudiaethau a gynhaliwyd mewn gwahanol leoliadau gan ddefnyddio’r un fethodoleg a ffocysu ar yr un materion. Gweler Ffigwr 2.\nCreu’r gronfa dystiolaeth ar gyfer ymarfer - gweledigaeth lawn Stonehouse\n“Ni ddylai pob dosbarth unigol fod yn ynys... dylai athrawon gyfathrebu â’i gilydd... dylent adrodd ar eu gwaith... mae angen datblygu geirfa o gysyniadau cyffredin a chystrawen o ddamcaniaethau... Os bydd athrawon yn adrodd ar eu gwaith eu hunain yn y fath ffordd, bydd astudiaethau achos yn cronni, yn union fel sy’n digwydd mewn meddygaeth.\nBydd rhaid i ymchwilwyr proffesiynol feistroli’r deunydd a chraffu arno er mwyn gweld y tueddiadau cyffredinol. O’r dasg gyfosodol hon, gallwn ddatblygu damcaniaeth gynigiol gyffredin.”\nLeask et al 2017, cyflwyniad i Unesco Policy Dialogue, Lomé, Togo gan Stonehouse, L (1975) Cyflwyniad i ymchwil a datblygiad ar y cwricwlwm. Heinemann p. 157, paragraff 5, 6 a 7.\nFfigwr 2: Gweledigaeth lawn Stenhouse\nMae model o’r ymagwedd gyfosodol hon ar waith ar gael o lyfrgell cymuned ar-lein ‘Open Door’ MESHConnect (https://khub.net/web/efc-mesh, Leask yn Hopkins 1989).\nMae cyfran helaeth o ymchwil ymarferol yn cael ei wneud fel rhan o waith sy’n gysylltiedig â doethuriaethau / doethuriaethau mewn addysg / graddau meistr. Felly, enghraifft arall o weithio’n fwy effeithlon gan ddefnyddio adnoddau sydd eisoes yn bodoli yw i brifysgolion ei gwneud hi’n hanfodol i’r rheiny sy’n gwneud doethuriaethau / doethuriaethau mewn addysg / graddau meistr, ysgrifennu crynodeb o’u canfyddiadau i'w rhannu gyda defnyddwyr. Byddai angen ychwanegu detholiad o grynodebau i’r gronfa MESHGuides er mwyn sicrhau ei bod hi’n bosibl dod o hyd iddynt. Yn aml, mae’n bosibl crynhoi canfyddiadau i baragraff neu ddau o gyngor i ddefnyddwyr ymchwil, a gellir ychwanegu’r rhain at MESHGuides sydd eisoes yn bodoli er mwyn cryfhau neu ymestyn y gronfa wybodaeth.\nMae ymchwil addysgeg wedi’i gloi y tu ôl i waliau talu graddau meistr / doethuriaethau / traethodau hir doethuriaethau addysg / dyddlyfrau\nMae MESHGuides yn rhyddhau gwybodaeth ymchwil i athrawon\nFfigwr 3: MESH – rhyddhau gwybodaeth sydd wedi’i chloi mewn i draethodau hir sy’n gysylltiedig â doethuriaethau / doethuriaethau addysg / graddau meistr\nMae’r proffesiwn meddygol ugain mlynedd o flaen y sector addysg o ran mynd i’r afael â’r cyfleoedd i rannu gwybodaeth sydd ar gael trwy offer digidol. Er enghraifft, y gwasanaethau gwybodaeth a ddarperir gan www.cochrane.org, llwybrau NICE neu Map of Medicine Healthguides (tanysgrifiadau yn unig).\nYmchwil trawsfudol – ymchwil damcaniaeth i ymarfer\nMae MESH yn system ‘ymchwil trawsfudol’ (damcaniaeth i ymarfer) ar gyfer addysg. Mae Google yn nodi deg miliwn o gofnodion ar gyfer ‘ymchwil trawsfudol’, er bod y rhan fwyaf ohonynt ym maes meddygaeth ac yn cynnwys dyddlyfrau, gwaith athrawon a gwaith sefydliadau ar gyfer ymchwil trawsfudol. Ym maes addysg, dyddlyfrau cymdeithasau proffesiynol sydd fwyaf tebyg i ddyddlyfrau ymchwil trawsfudol. Mae Ffigwr 3 yn crynhoi cyngor Cymdeithas Ymchwil Addysg Prydain (BERA) ar arfer gorau ym maes ysgrifennu ymchwil, sy’n pwysleisio pwysigrwydd cyhoeddiadau proffesiynol; hynny yw, beth a elwir nawr yn gyhoeddiad ‘ymchwil trawsfudol’.\nYmchwil Trawsfudol (damcaniaeth i ymarfer) – bwlch ym maes cyhoeddi ymchwil addysg\nDetholiad o Leask, M et al 2017 cyflwyniad MESH, Deialog Polisi UNESCO, Lomé, Togo.\nOs ydych yn defnyddio Google i chwilio am ‘ymchwil trawsfudol’, byddwch yn dod o hyd i filiynau o gofnodion, yn bennaf ym maes meddygaeth.\nYn y bôn, ymchwil sy’n cysylltu damcaniaethau a chanfyddiadau ymchwil ymarferol yw ymchwil trawsfudol.\nMae Cymdeithas Ymchwil Addysg Prydain (BERA) yn argymell 4 lefel o ymchwil (Bassey, M., 2000, Good Practice in Research Writing, BERA p.3)\nFel arfer, mae ymchwil trawsfudol ym maes addysg i’w weld mewn ‘adroddiadau proffesiynol’. Er enghraifft, mae dyddlyfrau proffesiynol yn aml yn adrodd ar ymchwil gan ddefnyddio termau sy’n berthnasol i arferion.\nMae MESHGuides (www.meshguides.org) yn ffurf ar ymchwil trawsfudol. Mae’r canllawiau yn cynnwys crynodebau o ymchwil a thystiolaeth sy’n cefnogi penderfyniadau proffesiynol y mae athrawon yn eu gwneud mewn perthynas ag ymarfer.\n4. Datganiad i’r wasg\n3. Adroddiad proffesiynol\n2. Papur academaidd wedi’i achredu gan ganolwr\n1. Adroddiad llawn yn cynnwys digon o fanylion at ddiben dyblygu ac archwilio\nFfigwr 4: Sleid ymchwil trawsfudol.\nMae menter MESH yn anferth o ran ei chwmpas ond, fel y nodwyd yn barod, gellir gwireddi’r weledigaeth trwy wneud defnydd effeithlon o’r adnoddau sydd eisoes yn rhan o’r system. Edrychwch ar yr hyn mae Wikipedia wedi’i gyflawni mewn cyfnod byr. Cynhelir degau o filoedd o brosiectau ymchwil addysg ar draws y byd bob blwyddyn, yn aml gan athrawon sy’n ymgymryd ag astudiaethau graddfa fach. Dychmygwch pe byddai’n bosibl cyd-drefnu ymdrechion canran fach o’r athrawon hyn - athrawon yng Nghymru yn unig hyd yn oed, er mwyn mynd i’r afael â materion mae ymarferwyr yn eu hwynebu mewn addysgu. Yn seiliedig ar gynnwys gwerslyfrau hyfforddiant athrawon, gellir amcangyfrif y byddai o leiaf 60,000 o gofnodion petai cronfa MESH yn dechrau cynnwys tystiolaeth ymchwil am addysgu effeithiol o bob cysyniad ar gyfer pob math o ddysgwr gyda phob math o angen arbennig yn ystod gwahanol gyfnodau eu haddysg.\nMae offer digidol yn cefnogi ffyrdd newydd o weithio (gweler Ffigwr 5) ond rhaid i ni fel addysgwyr wneud ymdrech i ddatblygu ffyrdd newydd o weithio sy’n gweddu i’n proffesiwn.\nOffer digidol yn cefnogi cynnydd mewn cyfundrefnu gwybodaeth: arferion proffesiynol o’r 19eg Ganrif i’r 21ain Ganrif Addaswyd o Leask, M. (2004) yn unol â chyd-destun gan Ralph Tabberer, Prif Weithredwr Asiantaeth Hyfforddi Athrawon i Ysgolion y DU\nWidespread internet access = Mynediad helaeth i’r rhyngrwyd\nInformal electronic... = Rhwydweithio a rhannu anffurfiol yn electronig\nRapid dissemination... = Gwasgariad cyflym, diweddaru cost isel, hwyluso cynnydd mewn gwybodaeth trwy\ngymunedau ar-lein ar draws sefydliadau / diwylliannau, ‘proffesiynoldeb ehangach’ (Hoyle a John, 1975)\nIncreased codification... = Cynnydd mewn cyfundrefnu gwybodaeth\nBetter coherence... = Gwell cysondeb ym maes ymchwil a datblygu\nHistorical oral... = Traddodiad llafar hanesyddol a diffyg argraffu yn yr 19eg Ganrif a’r 21ain Ganrif\nEvidence-based... = Polisi ac arfer seiliedig ar dystiolaeth, addysgu a arweinir gan ymchwil: cydweithio ar-lein a herio cymheiriaid\nIsolated... = Ymarfer ynysig, ‘proffesiynoldeb cyfyngedig’\nSlow print... = Dosbarthiad araf o waith wedi’i argraffu, cyfleoedd cyhoeddi cyfyngedig\nPre-internet = Cyn y rhyngrwyd\nFfigwr 5: Proffesiynoldeb o’r 19eg Ganrif i’r 21ain Ganrif\nNi all unrhyw un o’r tu allan i’r sector addysg wireddu’r weledigaeth a nodir yn Ffigwr 5, a fydd yn arwain at addysg yn datblygu i fod yn broffesiwn seiliedig ar dystiolaeth. Wrth aros i eraill ddweud wrthym ni beth a sut i addysgu, rydym yn cyfaddef nad oes gan y proffesiwn sail dystiolaeth ar gyfer ymarfer.\nMae athrawon ac addysgwyr-athrawon arloesol o nifer o wledydd gwahanol, ar y cyd â’u cymdeithasau proffesiynol, wedi dechrau ar y siwrne tuag at greu cronfa MESHGuides gynhwysfawr. Os hoffech chi gyfrannu, cofrestrwch yn , ymunwch â chymuned ‘Open Door’ MESHConnect ac archwiliwch ‘Getting Involved’ ar www.meshguides.org. Mae MESHGuide ‘Teaching Spelling’ yn hynod boblogaidd, tra bod MESHGuide ‘Reluctant Writers’ yn darparu syniadau i athrawon sydd eisiau gwella gallu ysgrifennu eu myfyrwyr. Fe adewn ni i chi ddarganfod y rhai arall. Dros amser, byddwn yn cyflwyno meddalwedd o ansawdd gwell. Prototeipiau sylfaenol sydd ar y wefan ar hyn o bryd, sydd wedi cael eu cynhyrchu gan addysgwyr gwirfoddol.\nOs neilltuwn ychydig o’n hamser i’r rolau sy’n berthnasol i ni, gallwn gydweithio fel addysgwyr a datblygu i fod yn broffesiwn hunan-wella.\nYr Athro Marilyn Leask\nCyd-gadeirydd Elusen Education Futures Collaboration (Rhif DU: 1157511)\nYr Athro Marilyn Leask yw cyd-gadeirydd elusen Education Futures Collaboration ac mae'n gyfrifol am system rannu gwybodaeth MESH. Mae'n Athro ymweld ym Mhrifysgol De Montfort a Phrifysgol Caerwynt.\nSylwer: Mae angen ychydig o gymorth ariannol arnom ar gyfer gwe-letya a chostau golygu. Ar hyn o bryd, darperir y cymorth ariannol gan ysgolion addysg prifysgolion a chymdeithasu proffesiynol o bum gwlad.


Cyhoeddi cynlluniau ar gyfer strategaeth ddigidol - Powys\nCyhoeddi cynlluniau ar gyfer strategaeth ddigidol\nMae Cyngor Sir Powys wedi cyhoeddi cynlluniau i ddatblygu strategaeth ddigidol gynhwysfawr ar gyfer y cyngor. Bydd hyn yn galluogi'r cyngor i gadw i fyny â thechnoleg ac yn sicrhau bod trigolion yn cael gafael ar wasanaethau'r cyngor yn gyflymach ac yn fwy effeithlon.\nMae'r Cynghorydd James Evans, yr Aelod Portffolio ar faterion Llywodraethu Corfforaethol, Tai a Diogelu'r Cyhoedd yn gwahodd preswylwyr a busnesau i roi eu barn trwy arolwg ar-lein a lansiwyd yr wythnos hon.\nDywedodd y Cynghorydd Evans, sy'n hwyluso gwell cysylltiadau rhwng y cyngor â thrigolion: "Mae'r rhan fwyaf ohonom naill ai'n defnyddio neu yn gyfarwydd â bancio ar-lein neu apiau symudol sy'n ein helpu i gyflawni tasgau bob dydd a chael hyd i wybodaeth ry'n ni ei angen trwy bwyso botwm. Mae'r term digidol yn ymwneud â gwneud y defnydd gorau o'r dechnoleg sy'n bodoli fel y gallwn roi ffordd fwy effeithlon ac effeithiol i breswylwyr gysylltu â'r cyngor yn gyflym - boed hynny i ofyn am focs ailgylchu newydd, neu i wneud cais am fudd-dal treth y cyngor."\nMae Cyngor Sir Powys wedi cydnabod bod heriau i wasanaethau cyhoeddus, preswylwyr a busnesau o ran cysylltedd band eang a'r rhyngrwyd a fydd yn dylanwadu ar yr atebion digidol. Mae'r cyngor wedi bod yn trafod gyda darparwyr telathrebu yn y rhanbarth i geisio gwella cyrhaeddiad digidol y sir.\nMae'r cyngor eisoes wedi croesawu technolegau digidol mewn nifer o ffyrdd yn y blynyddoedd diwethaf i alluogi canran fawr o drigolion i gysylltu â gwasanaethau, gofyn am wasanaethau a derbyn gwasanaethau, o adnewyddu llyfr llyfrgell, rhoi gwybod am dipio anghyfreithlon neu archebu bin ar olwynion newydd.\nYchwanegodd y Cynghorydd James, "Ein nod yw datblygu strategaeth ddigidol gydgysylltiedig sy'n cadw i fyny â'r technolegau digidol sy'n datblygu'n gyflym ac i fanteisio'n llawn ar y technolegau hyn. Rydym am wneud yn siŵr ein bod yn ystyried yr holl fanteision y gall dull digidol ei roi i'n holl breswylwyr. Mae hyn yn cynnwys opsiynau sy'n rhoi gwell mynediad i bobl sydd â chyflwr neu anabledd a all wneud cyswllt ar-lein yn fwy anodd."\nYr arolwg ar-lein yw'r cam cyntaf i gasglu barn a safbwyntiau cychwynnol am y wybodaeth sydd gan bobl ynghylch technoleg ddigidol yng nghymunedau Powys. Gellir dod o hyd i'r arolwg www.powys.gov.uk/dweudeichdweud ac mae'n cau ar 31 Mai 2019.


Y Cynllun Adsefydlu Gyrwyr sy’n Yfed i ailddechrau ar-lein | LLYW.CYMRU\nY Cynllun Adsefydlu Gyrwyr sy’n Yfed i ailddechrau ar-lein\nMae Llywodraeth Cymru wedi cadarnhau y bydd pobl sydd am gwblhau’r Cynllun Adsefydlu Gyrwyr sy’n Yfed yn gallu cwblhau’r rhaglen gyfan ar-lein, am gyfnod dros dro.\nMae’r cwrs yn rhaglen hyfforddi 16 awr sy’n gallu helpu i atal pobl rhag aildroseddu. Fel arfer mae’n cael ei gynnal mewn ystafell ddosbarth. Mae’n ofynnol mynychu tair sesiwn ar wahân dros gyfnod o bythefnos.\nOherwydd y coronafeirws bu angen atal cynnal cyrsiau yn yr ystafell ddosbarth. Roedd hyn yn golygu nad oedd pobl yn gallu dechrau rhaglenni, er y rhoddwyd caniatâd i ddarparwyr gynnal nifer fach o gyrsiau ar-lein. Roedd hyn yn galluogi pobl a oedd wedi gwneud rhan o’u cwrs i gwblhau’r cwrs ar-lein.\nBydd cynnal yr hyfforddiant ar-lein am gyfnod dros dro yn sicrhau bod cyrsiau’n cael eu cynnal unwaith eto a bydd pobl yn gallu dechrau ar eu cwrs.\nY ddau gwmni sy’n darparu cyrsiau yng Nghymru yw IAM RoadSmart a grŵp TTC. Caiff pobl gwblhau cwrs os ydynt wedi cael eu gwahardd rhag gyrru am gyfnod o 12 mis neu fwy. Bwriad y cyrsiau yw lleihau’r tebygolrwydd o aildroseddu wrth hefyd leihau gwaharddiadau gyrru.\nMae’r cwrs adsefydlu yn bwysig iawn, ac mae’n gallu lleihau’r risg y bydd pobl yn yfed a gyrru yn y dyfodol.\nWrth roi ganiatâd i gyrsiau gael eu cynnal ar-lein am gyfnod dros dro, rydyn ni’n hyderus y bydd pobl yn gallu cael yr un budd o’r cynllun, heb orfod teithio a threulio amser mewn lle cyfyngedig. Rydyn ni’n cynnal trafodaethau â darparwyr i sicrhau bod gwasanaethau’n parhau i fod yn hygyrch.\nByddwn ni’n parhau i adolygu’r cynllun wrth inni ystyried ein hymateb parhaus i COVID-19.\nDywedodd Tim Ribton, Rheolwr Cenedlaethol TTC:\nMae TTC yn parhau i weithio gyda Llywodraeth Cymru i helpu i wella diogelwch ar y ffyrdd ledled Cymru, gan gydnabod pwysigrwydd y rhan mae’r Cynllun Adsefydlu Gyrwyr sy’n Yfed yn ei chwarae wrth wneud ffyrdd Cymru yn fwy diogel ar gyfer pawb. Prif nod TTC yw diogelu pawb sy’n teithio, waeth ydyn nhw’n gyrru, cerdded neu feicio.\nYn sgil pandemig COVID-19, bu rhaid cau cyrsiau am grwpiau o bobl dros dro, a byddai hyn wedi cael effaith negyddol ar allu’r troseddwr i gymryd rhan yn y cwrs.\nMae penderfyniad Llywodraeth Cymru i ganiatáu cynnal cyrsiau Adsefydlu Gyrwyr sy’n Yfed ar-lein mewn ystafell ddosbarth rithwir, am gyfnod dros dro, yn benderfyniad gwych, a bydd yn galluogi TCC i barhau i ddarparu rhaglenni newid ymddygiad ar gyfer troseddwyr.\nYn ystod y misoedd diwethaf, mae TTC wedi llwyddo i gynnal hyfforddiant ystafell ddosbarth rithwir ar gyfer miloedd o unigolion, ar draws holl feysydd ein busnes, gan barhau â’n hymrwymiad i wella diogelwch ar y ffyrdd.\nBoed yn cael ei chynnal ar-lein neu yn berson, mae’r Rhaglen Adsefydlu Gyrwyr sy’n Yfed yn hanfodol i wneud gwahaniaeth cadarnhaol, nid yn unig ar gyfer yr unigolion sy’n cwblhau’r cwrs, ond hefyd i deuluoedd a’r gymuned ehangach sy’n rhannu’r ffyrdd ledled Cymru.\nDywedodd Tony Greenidge, Prif Weithredwr dros dro IAM RoadSmart:\nRydyn ni yn IAM RoadSmart wrth ein boddau yn cael cynnal y Cynllun Adsefydlu Gyrwyr sy’n Yfed yng Nghymru unwaith eto. Mae’n rhan bwysig o’n hymrwymiad i wella diogelwch ar y ffyrdd i bawb, ac rydyn ni’n croesawu penderfyniad Llywodraeth Cymru i ddefnyddio technoleg cynadledda fideo brofedig i hwyluso cyrsiau na fydden nhw wedi cael eu cynnal fel arall.\nRydyn ni wedi datblygu seilwaith hyfforddi ar-lein sy’n gallu darparu profiad dysgu gwell, wedi’i ategu gan gwricwlwm cadarn a gofyniad i’r darparwr a’r troseddwr fodloni meini prawf llym ar gyfer y cwrs.\nMewn ymateb i bandemig COVID-19, mae IAM RoadSmart wedi darparu amrediad eang o sesiynau cynadledda fideo ar gyfer busnesau a gyrwyr preifat. Yn ystod y cyfyngiadau symud rydyn ni wedi manteisio ar y cyfle i adolygu a mireinio’r ffordd rydyn ni’n darparu ein cyrsiau, ac mae wedi bod yn dda gennyn ni weld lefelau presenoldeb uchel gan fynychwyr yn gyson drwy gydol y cyfnod hwn.\nRydyn ni’n croesawu’r cyfle i weithio’n agos gyda Llywodraeth Cymru i fonitro llwyddiant y trefniant dros dro hwn. Mae ein tîm yn barod amdani, ac ar gyfer y troseddwyr sy’n cwblhau’r cwrs rydyn ni’n gwybod y bydd llawer yn cael profiad cadarnhaol a fydd yn newid eu bywyd.


Plisman mewn siwt plentyn – O Gopa Moel Faban\nPlisman mewn siwt plentyn\nDafydd Fôn Tachwedd 5 2020\nMaen nhw’n dweud mai un arwydd sicr o fynd yn hyn yw gweld plismyn yn edrych yn iau. Rydw i wedi hen fynd heibio’r amser hwnnw – mae plismyn yn edrych fel plant ers blynyddoedd bellach! Fodd bynnag, tybed ai arwydd arall o fynd yn hen yw gweld gwleidyddion yn mynd yn llai, yn mynd yn fwy diegwyddor, yn mynd yn gymeriadau sydd mor chwit-chwat â chwpanau mewn dwr, yn mynd i bob cyfeiriad ‘heb ddal tro’r trai’?\nRydw i’n un o blant y Wladwriaeth Les; roedd hwnnw yn ei fabandod pan ymddangosais: sefydlwyd ef gan un o gewri’r Blaid Lafur, Aneurin Bevan, oedd yn AS dros Lynebwy. Roedd Bevan yn wleidydd o egwyddor, yn unplyg ei fwriad, yn gadarn a disigl ei weledigaeth, ac yn gwrthod torri gair gydag unrhyw Dori. Yn ystod fy ieuenctid, cofiaf gewri gwleidyddol eraill, personau o bob plaid, personau anhunanol a o egwyddor, personau efo gweledigaeth wynias a synnwyr o ddyletswydd i wasanaethu eu cyd-ddyn. Yn fy rhan i’r byd, cofiaf, ymhlith eraill, Cledwyn Hughes, a Goronwy Roberts, dau, er nad oeddwn y cydfynd â’u hegwyddorion gwleidyddol, y gwyddwn mai lles eu hetholwyr oedd flaenaf yn eu meddyliau, ac yn eu gyrru yn eu blaenau. Yng Nghymru cofiaf James Griffith, cofiaf Gwynfor Evans, a Dafydd Wigley, ac ambell un arall. Wrth gwrs, dydw i ddim yn wirion, yn unllygeidiog, nag yn rhamantydd, a chofiaf gorrachod, hefyd, a thwyllwyr hunanol – roeddwn yn ddisgybl ysgol adeg sgandal Profumo. Eithr y cewri a ddeuai i’r brig yr adeg hynny, y cewri oedd amlycaf. Ysywaeth, heddiw, ble’r aethant? Tra’n derbyn fod nifer o wleidyddion o hyd sy’n meddu’r nodweddion a nodais, yn yr hinsawdd bresennol, ymddengys nad hwy yw’r rhai sy’n mynd yn eu blaenau yn rhengoedd eu pleidiau,eithr yr uchaf eu cloch, nid yr uchaf eu clod. Edrychwn ar gabinet Llywodraeth San Steffan, o’r gwraidd i’r brig; a oes yno UN sy’n berson anhunanol o egwyddor, ynteu ai uchelgais yw’r unig egwyddor sy’n eu gyrru? Ai plesio yw eu hunig gonsyrn? Yn sicr ddigon, nid eu gallu i gyflawni swydd yw’r prif nodwedd sy’n perthyn i unrhyw un ohonynt, ar wahân, efallai, ar adegau, i’r Canghellor. Cyfaddefir yn agored mai uchelgais Boris, ers ei ddyddiau ysgol, oedd bod yn Brif Weinidog, nid er mwyn cyflawni gwaith aruchel, neu wireddu breuddwyd o wella bywydau, ond, yn hytrach, er mwyn statws y swydd. Mae hynny’n dweud y cyfan. Yn ogystal, mae pob tro pedol, pob celwydd, pob addewid ffôl, pob cynllun hurt, a phob addasiad ar bob un penderfyniad yn dangos yn glir nad oes unrhyw egwyddor na phell-welediad yn sail i weithrediad y gwleidyddion sy’n rheoli.\nBeth am ddod i Gymru? Ugain mlynedd yn ôl, pan sefydlwyd y Cynulliad, yr addewid oedd mai sefydliad gwahanol i San Steffan fyddai hwn, sefydliad ble mai cydweithio rhwng pleidiau fyddai’r norm, ac nid y ffair swnllyd a geid yn Llundain. Buan y diflannodd y breuddwyd hwnnw! Erbyn heddiw, ymddengys mai unig ddyletswydd gwrthblaid yw gwrhwynebu; pe dywedai’r Llywodraeth fod dau a dau yn bedwar, fe ddadleuai’r wrthblaid mai pump ydyw, dim ond er mwyn gwrthwynebu. Er fod un o’r ddwy wrthblaid yn y Senedd, ar adegau prin, yn gallu cydnabod fod y Llywodraeth ar y llwybr cywir, ond gan roi awgrym i addasu, agwedd y llall, yn ddieithriad, yw gwrthwynebu popeth. Ac eto, maent hwythau mor chwit- chwat. Agwedd sylfaenol a gwaelodol y Blaid Geidwadol yng Nghymru yw gwrthwynebu’r Senedd; onid yw ‘Unoliaethol’ yn rhan o’u henw, ac onid ymgyrchu yn erbyn sefydlu’r Cynulliad yn ddiamod a wnaethant cyn y refferendwm? Er, yn arwynebol, mae’r blaid honno heddiw yn derbyn, ac yn cefnogi’r Senedd, mae’r agwedd sylfaenol wreiddiol yn parhau yn eu gweithredu o ddydd i ddydd. Eu crêd, yn sylfaenol, ond yn gudd, yw fod popeth, ac unrhyw beth, a wna’r Senedd yn groes i San Steffan, yn naturiol yn anghywir, gan mai yn Llundain y mae’r awdurdod, a gan mai gan y Llywodraeth yn y fan honno y mae’r gwir. Does ond rhaid edrych ar ddatganiadau diweddar arweinydd presennol a chyn arweinydd y Toriaid yn y Cynulliad. Pan gyhoeddodd Llywodraeth Cymru y byddai clo llwyr am bythefnos yng Nghymru dyma’r ddau ar gefnau eu ceffylau i gyhoeddi mai dyma’r peth olaf ddylid ei gael yng Nghymru, ac y byddai hyn yn drasiedi i’r economi, y bobl, a’r wlad. Digon teg, os mai dyna eu barn, a honno wedi ei seilio ar ffeithiau, nid rhagfarn, nid gwrthwynebu er mwyn gwrthwynebu. Felly, dyna eu safbwynt; dim clo llwyr.\nOnd, wele, bythefnos yn ddiweddarach, dyma Llywodraeth Lloegr fawr yn cyhoeddi clo llwyr am fis. I ble’r aeth gwrthwynebiad y Dafisiaid i glo llwyr? i’r un lle ag yr aeth unrhyw egwyddor, mae’n debyg, gan fod Lloegr fawr wedi cydfynd efo llywodaeth Cymru fach. Dim gwrthwynebiad gan DoriaidCymru, dim ond distawrwydd mawr.\nYmhellach, mae’r gwrthwynebiad awtomatig hwn yn adlewyrchu tuedd amlwg arall sydd yng ngwleidyddiaeth y gorllewin ers rhai blynyddoedd bellach, sef y pegynu rhwng y chwith a’r dde. Does dim lle i’r canol, bellach; yn unol â’r meddylfryd a welir mewn prifysgolion a chymdeithas, os nad ydych o blaid, rydych yn erbyn. Canlyniad y meddylfryd hwn yw gwthio pawb o’r canol i gymryd ochr. Gwelir hyn yn amlwg yn yr UDA, gyda Trump yn chwythu fflamau y pegynu hwn, a gwelir yr un duedd yn amlwg ar bynciau megis Brecsit ym Mhrydain. Does dim lle bellach i drafodaeth bwyllog, ar bwyso a mesur,ar resymu i gyrraedd safbwynt, ar ganiatau aros yn y canol, os mai dyna bendraw’r ystyried; na. rhaid mynd i un pegwn, neu’r llall, a hynny ar frys, a heb yr opsiwn o gyfaddawdu. Yn yr hinsawdd hwn, does ond gwrthwynebu yn bosibl, a hwnnw’n wrthwynebu milain, swnllyd, heb obaith am dir canol. Oni welwch ganlyniad y pegynu hwn mewn protestiadau fyrdd yn erbyn, neu o blaid, rhywbeth neu’i gilydd sy’n digwydd bob yn eilddydd y dyddiau hyn. Rwan, does gen id dim yn erbyn protestiadau, ond mae’r rhan fwyaf o brotestiadau heddiw yn llawn mileindra, yn ymosodiadau ar eiddo a phersonau, ac yn falu a dwyn: protestio er mwyn gorfodi yw hyn, nid protestio er mwyn argyhoeddi; y sawl a waeddo uchaf sy’n ennill y ddadl, nid y sawl sy’n rhesymu ei safbwynt, ac o’r pegynu eithafol y cyfyd y dull hwn o fynegi safbwynt. Canlyniad arall i’r pegynu hwn yw nad oes digon ohonom yn y canol bellach i fedru ein argyhoeddi i bendilio o un ochr i’r llall; does ond un neu’r llall. Eto, dyma agwedd eithafol Aneurin Bevan bedwar ugain mlynedd yn ôl, wedi pegynu cymaint ne sei fod yn gwrthod siarad, hyd yn oed, gyda Thori, eithr yr oedd ef yn wleidydd ddigon mawr i weld y tu hwnt i’w eithafiaeth pegynol, a bu iddo gyfaddawdu cryn dipyn i gael gweld genedigaeth ei Wladwriaeth Les. Heddiw, does dim terfyn derbyniol heblaw cael y maen i’r wal, ond mae hynny’n aml yn amhosibl gan nad yw’r seiri meini yn ddigon crefftus,nac yn ddigon cryfion i gyflawni’r dasg, ac, yn aml iawn, mae rhywbeth arall wedi cymryd sylw’r seiri cyn i’r maen fynd i’r wal.\nMaddeuwch imi; rwan rhaid imi fynd i ngwely i orffwys am dipyn, rydw i newydd weld hogyn tua 7 oed mewn dillad plisman!


Pin Dwr Trefor: May 2011\nParhawyd yr wythnos yma gyda gwaith celf ar gyfer Gwobr John Muir, Uned 4 sef yr uned rhannu ein profiad gyda'r gymuned. Dyma'r pedwar pennawd ar gyfer y wobr.\nPosted by Llinos at 00:55 No comments:\nCynhaliwyd Bore Coffi mis Mai yn Ysgol yr Eifl er budd Cymorth Cristnogol. Roedd y plant wedi paratoi gwaith ar bartneriaid Cymorth Cristnogol mewn pedair gwlad. Sudan, Haiti, Sierra Leone a Japan. Cafwyd bore byrlymus iawn gyda stondin gacennau a chriw ffilmio yn cofnodi'r cyfan. Bydd Llinos yn teithio i Sierra Leon ym mis Mehefin gyda Cymorth Cristnogol i weld gwaith partneriaid yno yn ail-adeiladu cymunedau gwledig, yn dilyn y rhyfel cartref 1997-2002.\nPosted by Llinos at 00:47 No comments:\nCroesawyd plant naewydd heddiw, a braf iawn oedd cael cwrdd a nhw. Diweddwyd thema mis Mai gyda pawb yn gwneud llun o Ty Ni! Thema mis Mehefin fydd Glan y Mor, ac edrychwn ymlaen am dywydd braf i gael mynd yno gobeithio!\nPosted by Llinos at 00:39 No comments:\n22 Mai 2011 - heddiw aethom i Gwm Idwal i gyflawni rhan cyntaf ein Gwobr John Muir Amgylcheddol. Roedd yn brofiad a hanner gan fod y gwynt yn gryf iawn, roedd rhaid i ni fwyta ein picnic yn y glaw ac roeddem yn wlyb domen ar ol bod yn Llyn Idwal! Serch hynny cawsom brofiad ANHYGOEL!\n19 Mai 2011 - daeth Margaret Ellis atom heno i ddysgu ni sut i gwiltio. Roedd angen pwytho dau sgwar gyda'i gilydd, ei smwddio'n daclus a'i osod gyda'r sgwariau eraill. Cawsom dysgu sut i wneud pwyth blanced hefyd i addurno ymyl gwahanol siapiau, fydd ar y diwedd yn cael eu gwnio yng nghanol y sgwariau. Gwneud mat ydym ar gyfer babis sydd yn mynychu Dechrau Da!\n19 Mai 2011 - Daeth Margaret Ellis atom heno i ddysgu ni sut i gwiltio. Rydym yn paratoi mat llawr ar gyfer babis Dechrau Da! Bydd yn un lliwgar iawn wedi i ni ei orffen.\nPosted by Llinos at 01:44 No comments:\nGWASANAETH YSGOL YR EIFL\n19 Mai 2011 - bydd Llinos yn teithio i Sierra Leone ar y 6ed Mehefin i weld sut mae partneriaid Cymorth Cristnogol yn gweithio gyda'r bobl mewn cymunedau yn y wlad. Cafodd nifer o gwestiynnau gan y plant i fynd gyda hi, ac i ymchwilio i'r atebion yn Sierra Leone, ac yna ddod a'r atebion a lluniau yn ol i'r ysgol.\nMae'r cwestiynnau yn rhai aeddfed iawn:\nBeth yw breuddwydion plant a phobl ifanc am y dyfodol\nBeth mae nhw'n wisgo?\nSut mae bywyd o ddydd i ddydd\nPa fath o fwyd mae nhw'n fwyta\nBeth yw eu hoff stori\nSut gartrefi sydd ganddyn nhw\nPa gemau mae nhw'n chwarae\nSut mae nhw'n treulio eu hamser\nOes gan blant ddyletswyddau\nPa fath o anifeiliaid mae nhw'n gadw\n18 Mai 2011 - Prynhawn prysur arall yn chwarae gyda'r adnoddau sydd ar gael a chael cyfle i liwio a chwarae gemau heddiw. Braf yw gweld aelodau newydd bob amser ac mae croeso mawr i chi gyd.\nOEDFA NEGES EWYLLYS DA 2011\n16 Mai 2011 - cynhaliwyd oedfa wedi ei llunio o gwmpas Neges Heddwch ac Ewyllys Da 2011 yn Festri Maesyneuadd gyda Clwb Chware Teg! ac Aelwyd Gwrtheyrn. Roedd y Festri yn llawn a chafwyd cyfle i bawb gymryd rhan, i wrando ar gor Aelwyd Gwrtheyrn ac i rannu paned a sgwrs ar y diwedd. Roedd y casgliad yn mynd tuag at Merched yn erbyn Cancer a bydd £40 yn cael ei gyflwyno i'r elusen yn dilyn yr Oedfa.\nPosted by Llinos at 03:53 No comments:\n11 Mai 2011 - Roedd yn braf iawn gweld plant newydd gyda ni heddiw. CROESO! Bu pawb yn brysur yn gwneud ffram ar gyfer rhoi llun ynddo wythnos nesa. Ein thema am mis Mai yw Fi fy hun / Y Teulu.\nPosted by Llinos at 05:28 No comments:\n5ed Mai 2011 - ar y 6ed o Fehefin bydd Llinos yn ymweld a gwaith Cymorth Cristnogol yn Sierra Leone. Cawsom weld ffilm rymus iawn heno yn dangos gwaith y partneriaid hyn yn gweithio mewn cymunedau tlawd yn Sierra Leone. Mae pawb wedi gwneud cerdyn fel bo Llinos yn medru rhoi cyfarchion o Gymru i bobl Sierra Leone pan fydd yn aros gyda nhw! Diolch yn fawr.\n4ydd Mai 2011 - Thema Dechrau Da! mis Mai yw Fi a fy Nheulu. Mae yna ddigon o weithgareddau i bawb, felly croeso mawr i blant a babis newydd bob tro! Dyma lun Erin a llun Begw yn barod i fynd ar y wal arddagos.\nPosted by Llinos at 14:46 No comments:\n3ydd Mai 2011 - Croeso nol i bawb wedi egwyl Y Pasg. Mae nifer fawr o eitemau wedi dod i law ac yn barod i fynd i Ysbytai Gwynedd a GlanClwyd yn fuan. Mae'r plant wedi darfod eu cyfars ar gyfer ffon bach a bellach yn dysgu cwiltio gyda Margaret Ellis. Mae nhw am weud mat llawr ar gyfer babis Dechrau Da!


Ehangu cynllun i helpu plant i wella eu sgiliau iaith a darllen | NS4C | Newyddion S4C\nEhangu cynllun i helpu plant i wella eu sgiliau iaith a darllen\nMae prosiect a lansiwyd yn ystod y pandemig i helpu plant i wella eu sgiliau iaith, cyfathrebu a darllen wedi cael grant i barhau a’r gwaith.\nMae prosiect y Rhaglen Iaith a Llythrennedd (RILL), a arweinir gan Brifysgol Bangor, yn cynnig rhaglen iaith a llythrennedd ddwys a rhyngweithiol yn Gymraeg neu Saesneg i blant rhwng saith ac 11 oed am gyfnod o 10 wythnos, naill ai yn y dosbarth neu o bell.\nMae’r prosiect wedi helpu dros 500 o blant hyd yma a’r gobaith nawr y bydd hyd at 2,000 yn rhagor o blant ledled Cymru yn cael cymorth yn sgil y grant o £290,000 gan Lywodraeth Cymru.\nMae Prifysgol Bangor yn gweithio gyda gwasanaeth gwella ysgolion Gogledd Cymru, GwE, i ddatblygu RILL Cymraeg.\nDywedodd llefarydd ar ran y prosiect: “Bydd y fersiwn Gymraeg bwrpasol hon yn canolbwyntio ar ddatblygu geirfa Gymraeg dysgwyr a meithrin eu sgiliau llythrennedd trosglwyddadwy.”\nMae 33 o ysgolion yn y gogledd wedi bod yn rhan o'r prosiect.\nDywedodd prif ymchwilwyr y prosiect, y Dr Manon Jones o Brifysgol Bangor a Dr Cameron Downing o Brifysgol y Drindod Leeds: “Mae’r Rhaglen Iaith a Llythrennedd yn seiliedig ar ein dealltwriaeth ddamcaniaethol ac empirig o'r ffordd rydym yn dysgu sut i ddarllen a sillafu.\n"Mae'r rhaglen RILL Cymraeg – a ddatblygwyd ar y cyd â GwE – wedi cael ei chynllunio ar gyfer y Gymraeg yn benodol. Dyma sy'n wahanol i raglenni llythrennedd Cymraeg eraill."\nDywedodd Gweinidog y Gymraeg ac Addysg Jeremy Miles: “Mae sgiliau iaith, cyfathrebu a darllen wrth wraidd pob math o ddysgu. Nod y Rhaglen Iaith a Llythrennedd, a gafodd ei datblygu yng Nghymru ac sy'n unigryw o ran canolbwyntio ar y Gymraeg a'r Saesneg, yw helpu dysgwyr i wella eu sgiliau ar ôl y pandemig.”


Arferion Gorau o Semalt Ar gyfer Hidlau Mewn Google Analytics\nGall hidlwyr Google Analytics addasu, newid a chyfyngu ar y data sy'n ymddangos ar ffurf barn. Argymhellir bob amser eich bod yn gosod y hidlwyr arfer gorau i sicrhau ansawdd eich data ar y rhyngrwyd.\nMae Oliver King, Rheolwr Llwyddiant Cwsmeriaid Semalt , yn canolbwyntio yma ar y prif bethau y mae angen i chi eu cadw mewn cof er mwyn llwyddo: heblaw traffig mewnol, slashes tracio, gan wybod eich ffynonellau traffig cymdeithasol, ac enwi digwyddiadau gwahanol.\nHidlo Allan Traffig Mewnol\nNid yw'r rhan fwyaf o bobl yn talu sylw i ba fath o draffig y mae eu gwefannau yn ei dderbyn ac ni fyddant byth yn gofalu am wreiddioldeb ac unigryw eu barn. Os ydych chi eisiau rhedeg eich busnes am oes, mae'n bwysig trefnu eich traffig a sicrhau ei ansawdd. Efallai y byddwch am weld beth mae eich cwsmeriaid yn ei wneud ar eich gwefan, ac os yw'n wir, yna mae'n rhaid i chi hidlo traffig mewnol i raddau helaeth. Gall hidlydd Trwyddedu Mewnol Eithrio gael gwared ar ddata sy'n deillio o'ch swyddfa eich hun neu'ch cartref. Yn nodweddiadol, mae pobl yn cael gwared arno ac nid ydynt yn ei gyfrif tuag at gyfanswm eu barn bob dydd. Yr unig ffordd i gael gwared ar draffig mewnol yw creu hidlwyr a blocio eich cyfeiriadau IP. Mae bob amser yn ddefnyddiol i gael gwared ar ddata o'ch cyfrif Google Analytics a gall roi canlyniadau ansawdd\nMae amryw o sefydliadau eisiau gweld beth mae eu gweithwyr yn ei wneud yn ystod oriau swyddfa a beth yw eu hymatebion ar eu gwefannau a'u blogiau. Ar gyfer hyn, maent yn creu hidlwyr golwg mewnol yn unig ac yn eithrio'r holl draffig mewnol..Mae'n hidlydd sy'n seiliedig ar gyfeiriad IP a fyddai'n rhoi canlyniadau cywir i chi. Er enghraifft, gall gweithwyr sydd wedi bod yn gweithio o'u cartrefi ac am gael canlyniadau ansawdd eu gwefannau gynnwys neu wahardd y data yn seiliedig ar eu gofynion.\nFilter Slashes Trailing\nMae Google Analytics yn cadw llygad ar ddau URL gwahanol sy'n cael eu galw'n gyffredin fel hidlo slashes trailing. Gan ddefnyddio'r hidlydd hwn, gallwch chi gael atebion i'ch cwestiynau yn rhwydd. Rydym yn argymell ichi greu slashes a hidlwyr sy'n seiliedig ar eich gofynion.\nHidlau Lleihau Isaf\nGall Google Analytics eich helpu i gael gwared â thraffig o ansawdd isel. Heb hidlwyr llai, byddai defnyddwyr Google Analytics sydd am gael gwybodaeth am gyfanswm nifer y golygfeydd tudalen yn gallu dod o hyd i'w cyfrifon eu hunain. Gallai hynny eu harwain i gael gwared ar offer sy'n cymryd llawer o amser a sicrhau ansawdd eu gwefan. Argymhellir eich bod chi'n defnyddio hidlyddion llai o faint i drawsnewid eich holl ddata, a ofynnir am URL, newidynnau ymgyrch yn ogystal â'r digwyddiadau.\nHidlau Cyfryngau Cymdeithasol\nMae'r marchnadoedd digidol yn defnyddio hidlwyr cyfryngau cymdeithasol yn eang. Mae Google Analytics wedi categoreiddio sesiynau o'r cyfryngau cymdeithasol fel Twitter, LinkedIn, Google+ a Facebook. Mae'n ei ystyried fel cyfrwng sy'n gyfartal â'r atgyfeiriadau, ac os ydych chi am eu lleoli, awgrymir eich bod yn hidlo'r adroddiad Atgyfeirio i gael syniad o faint o sylwadau a gafodd eich gwefan o'r safleoedd cyfryngau cymdeithasol. Ni fyddai'n anghywir dweud bod gwahanol sefydliadau'n gweithio gyda chyfryngau cymdeithasol i ehangu eu busnesau. Drwy greu hidlwyr o'r fath a dosbarthu'ch ffynonellau, gallwch wneud eich gweladwy yn y canlyniadau peiriant chwilio a sicrhau ei hygrededd i raddau helaeth.


Llwybr Arfordir Cymru / Charlie's Walk\nCharlie Blackwell ac Al Monkman: Cerdded Llwybr Arfordir Cymru er budd St Luke’s Hospice, Sheffield rhwng 24 Ebrill a 30 Mai 2013\nCaer i Gas-gwent, 37 diwrnod\nCychwyn yn gymedrol i fyny aber Afon Dyfrdwy – i’r Rhyl ac ymlaen i Fangor. Angen dringo gelltydd ddwywaith: i fyny Rhiwledyn a Phenygogarth. Llu o adar môr, gwylogod, brain coesgoch a huganod ar Benygogarth, ac yna i lawr i Gonwy a’r castell, i Fangor a thros Bont y Borth ac o amgylch Ynys Môn. Pleser pur! Arwyddion gwych, a digonedd o draethau bendigedig. Rhywfaint o waith dringo. Cofiwch chwilio am forloi, llamidyddion, dolffiniaid a siarcod – mi welson ni lawer. Chwe diwrnod o dywydd bendigedig.\nYn ôl dros y bont ac i lawr i Gaernarfon a’r castell, ac yna i Ben Llŷn. Ar ôl milltiroedd o gerdded ar y gwastad mi gyrhaeddon ni Trefor, lle bu’n rhaid inni ddringo i fyny dwy allt ar y ffordd i Nefyn. Gorfod troedio i fyny ac i lawr nifer o elltydd ar y ffordd i Aberdaron, lle gwelson ni fwy o forloi yn y bae.\nYmlaen i Bwllheli a Chriccieth a thros y bont i Benrhyndeudraeth. Roedd y blodau gwyllt wedi dechrau ymddangos. I lawr i Abermo, lle cawson ni’r gawod o law drom gyntaf, felly i ffwrdd â ni dros y bont ac ymlaen i Aberdyfi. Roedd ’na ddigonedd o elltydd ar y llwybr i Fachynlleth ac yn ôl at yr arfordir i Ynyslas, ac yna deuddydd hir ar Lwybr Ceredigion a’r allt fwyaf serth o’r daith, cyn cyrraedd Aberystwyth a throedio i’r de i Sir Benfro.\nAr hyd arfordir garw Sir Benfro roedd ’na bentrefi hardd a digonedd o fywyd gwyllt – adar, mulfrain gwyrdd, piod môr, gwiberod, llwynogod, a gallt 30,000 troedfedd a mwy, cyn cyrraedd Sir Gaerfyrddin. Cymysgedd o dir ffermio, gweundir, lonydd ac afonydd o amgylch Porth Tywyn i Lanelli, a thaith fendigedig trwy barc ac ymlaen i Fro Gŵyr.\nMi gawson ni ein tywys yn gyntaf trwy goedydd yn llawn clychau’r gog a nionod gwyllt, cyn mynd ymlaen i Drwyn Whiteford. Gwynt cryf iawn ar y traeth. Llawer o ddringo a gostwng ar y ffordd o amgylch Gŵyr. Ymlaen â ni i Fae Oxwich, ac yna’r twyni ac ar hyd yr arfordir hardd i’r Mwmbwls. Taith rwydd o amgylch Bae Abertawe, ac yna i Bort Talbot a’r strydoedd cefn. Gwyriad mawr i’r Pîl, ac yna’n ôl i’r arfordir ar hyd y twyni ac i Aberogwr, gan ddilyn yr arfordir hardd i Lanilltud Fawr, cyn cael ein gwobrwyo gydag ymweliad gan yr Arglwydd Faer ym Mhenarth. O’r fan yma, dros y bont i Gaerdydd lle mae arwyddion y Llwybr i’w gweld yn y concrid dan draed, cyn cyrraedd Casnewydd.\nUn diwrnod ar ôl – cychwyn am 6 y bore. Tywydd braf, gwneud cynnydd da. Cas-gwent yn y pellter – mynd i fyny gallt, ac yna i lawr bryn, a gorffen am 3 y prynhawn.\nDim poenau, dim chwysigod, heb golli pwysau – lliw haul da, wedi cyfarfod â phobl hael ar y ffordd ac aros mewn llefydd gwych. Ddim yn daith i fynd i’r afael â hi heb ddigon o hyfforddiant. Syniad da gwisgo esgidiau cerdded.\nCewch fwy o wybodaeth am godi arian ar gyfer Taith Charlie ar www.justgiving.com/charlies-welsh-walk


Mwy am Cricieth Castle | Cadw\nMwy am Cricieth Castle\nCricieth ym marddoniaeth y Canol Oesoedd\nNid dim ond cerrig llonydd Cricieth sy’n adrodd wrthym am fywyd yn y gaer ganoloesol ysblennydd hon. Mae gennym hefyd farddoniaeth.\nYsgrifennwyd y gerdd fwyaf adnabyddus am Cricieth yn y 14eg ganrif gan y bardd Cymraeg Iolo Goch. Mae'n dathlu’r ‘garreg rudd ar gwr grofft’ a llys soffistigedig Syr Hywel y Fwyall.\nCafodd Syr Hywel ei urddo’n farchog yn sgil ei ddewrder yn y Rhyfel Can Mlynedd, ac ef oedd un o'r Cymry cyntaf i gael ei benodi’n gwnstabl ar gastell yng ngogledd Cymru.\nYmddengys bod Iolo Goch wrth ei fodd bod Cricieth yn ôl yn nwylo Cymru o'r diwedd. Mae'n portreadu Syr Hywel a'i wraig yn ei gwregys aur yn estyn lletygarwch tra bod morynion hardd yn gwau sidan llachar yn y neuadd fawr.\nBu Syr Hywel yn gwnstabl y castell am dros 20 mlynedd hyd ei farwolaeth yn 1381 – cyfnod y cofir yn hir amdano fel oes aur Criccieth. Ond nodwyd ei ddirywiad hefyd mewn barddoniaeth.\nYn dilyn ymosodiad gan Owain Glyndŵr, mae'r bardd Owain Waed Da yn ysgrifennu bod y ‘creigiog fain caregog fur 'wedi syrthio a’r castell bellach yn ddiwerth.\nGanrif yn ddiweddarach, yn ôl bardd lleol arall, mae Cricieth yn cael ei gorfodi i ymbil ar drigolion Harlech i ddarparu pâr o sanau. Mae'r castell mor adfeiliedig fel na all ei garchar – cadarn ar un adeg – bellach ddal ‘dynion creulon’.\nRoedd ‘caer fawrdeg acw ar fordir' – castell Cricieth, a fawrygwyd gan Iolo Goch wedi mynd am byth. Ond mae mwy na digon o’r mawredd yn parhau. Y castell hwn, a adeiladwyd gyntaf bron i 800 mlynedd yn ôl, yw un o'r adfeilion mwyaf ysblennydd yng Nghymru.


Mae Sonos ac Apple yn paratoi newyddion yn eu clustffonau band pen | Rwy'n dod o mac\nMae Sonos ac Apple yn paratoi newyddbethau yn eu clustffonau band pen\nMae'n ymddangos nad oes digon gyda'r sibrydion sy'n honni y byddai Apple yn paratoi ail fersiwn yr AirPods ar gyfer hanner cyntaf eleni y mae'r Mark Gurman adnabyddus bellach yn cyrraedd, ac mae'n dweud wrthym hynny byddai'r cwmni Cupertino yn paratoi clustffonau band newydd a elwir hefyd yn or-glust am ail hanner y flwyddyn.\nAr y llaw arall, y gwneuthurwr arall sy'n swnio am glustffonau fel y rhain gan Apple gyda band pen yw Sonos. Mae gan y cwmni hwn y bwriad hefyd, yn ôl Gurman, i lansio clustffonau newydd. Yn yr achos hwn Ar hyn o bryd nid oes gan y cwmni glustffonau yn ei gatalog cynnyrch, Mae'n cynhyrchu siaradwyr yn unig, ond siaradwyr o ansawdd rhagorol felly rydyn ni'n dychmygu, os byddwch chi'n dechrau gwneud clustffonau, y byddan nhw'n ei wneud yn dda iawn.\nByddai clustffonau newydd Sonos ar gyfer 2019 yn ffordd dda o gystadlu â gweddill y brandiau sy'n gwneud y clustffonau hyn, gan gynnwys Apple. Mewn siaradwyr cartref Maent wedi ei hoelio yn y pris ac mewn budd-daliadau -as y gallwn ei weld yn y Adolygiad Sonos Un- felly mae'n rhesymegol ein bod ni'n gweld rhai clustffonau da a gyda phris rhesymol.\nMae gan Apple y Beats Solo3 a Beats Studio3 Wireless i gyfeirio atynt er nad oes ganddyn nhw logo'r afal, byddai hwn yn fan cychwyn gan mai nhw yw clustffonau swyddogol Apple. Dyna pam eleni a bob amser yn ôl Gurman, gallai Apple lansio model newydd o glustffonau dros-glust. Mae'r rhain i fod i gyrraedd am ail hanner y flwyddyn, felly mae'n gynnar gwybod unrhyw fanylion, am nawr yr hyn sydd gennym ni si bod Sonos ac Apple yn gweithio arno.\nLlwybr llawn i'r erthygl: Rwy'n dod o mac » Afal » Sibrydion » Mae Sonos ac Apple yn paratoi newyddbethau yn eu clustffonau band pen


Adolygiad Ffilm: Red 2 (12) | Lowri Haf Cooke\n← Adolygiad Ffilm: The Heat (15)\nGolwg: Colofn Trydar @LowriHafCooke →\nAdolygiad Ffilm: Red 2 (12)\nCofnodwyd ar Awst 2, 2013\tgan lowrihafcooke\nY Sêr: Bruce Willis, John Malkovich, Mary-Louise Parker, Helen Mirren, Anthony Hopkins a Catherine Zeta-Jones\nY Cyfarwyddo: Dean Parisot\nY Sgrifennu: Sgript Jon ac Erich Hoeber a ysbrydolwyd gan Red gan DC Comics\nHyd: 116 mun\nAdolygais Red ar raglenni Heno a Sam ar y Sgrin ar S4C. Cliciwch yma i wylio eto.\nComedi cynhyrfus yw’r thriller Red 2 – ac mae’n llawer iawn gwell na’r disgwyl.\nDilyniant yw’r ffilm i lwyddiant mawr 2010, a gyflwynodd Frank Moses (Bruce Willis) sef cyn-ysbïwr gyda’r CIA. Denwyd y cyn-asiant Black Ops i gefnu ar ei ymddeoliad i achub croen ei gyn-gydweithwyr; John Malkovich a Helen Mirren yn eu plith.\nFel mae’r enw yn awgrymu mae pensiynwyr cyfres RED yn Retired, Extremely Dangerous.\nTra’n brwydro’r diflastod cyn dychwelyd i’r gweithlu denodd Frank serch annsiwgyl Sarah (Mary-Louise Parker) dros y ffôn.\nMae’r giang yn ôl ar gyfer pôs mawr Red 2 i ganfod taflegryn niwclear colledig. Yn ymuno â’r criw mae dau Gymro adnabyddus, ac yn cyd-actio am y tro cyntaf ers cyfres Zorro.\nMae Anthony Hopkins yn chwarae gwyddonydd gorffwyll sy’n gyfrifol am ddyfeisio’r taflegryn tanbaid, tra fod Catherine Zeta-Jones yn glamourpuss o’r radd flaeaf fel Katya, asiant ddeublyg o Rwsia.\nMae’r ffaith fod Katya yn gyn-gariad i Frank yn sicr werth ei grywbyll. Taflwch hit-man cynddeiriog o Tseina i’r potes, cyn ychwanegu sgript ffraeth, a dyna i chi atyniad annisgwyl yr haf.\nRhaid canmol y cast cyfan am fynd amdani go-iawn mewn thriller mor slic a chorfforol. Mae cymeriad John Malkovich, a’i swralaeth sgi-wiff yn werth pris y tocyn ar ben ei hun.\nDoes ond rhaid i Bruce Willis droi fyny i’r set; mae e’n swrth, ond mae e’n seren ar gamera. A Helen Mirren fel Victoria, sy’n hit-woman a hanner ac yn “lanhawraig” heb ei hail. Does dim dwywaith amdani, bydd yr olygfa ohoni mewn Lotus Elise yn gadael darllenwyr Good Housekeeping yn gegrwth.\nMae’n grêt i weld Zeta yn serennu fel Katya; mae hi ar ei gorau mewn rhan dros-ben-llestri. A phwy well nag Anthony Hopkins am chwarae’r ecsentrig, eto fyth; i fod yn deg, does neb gwell mewn rhan o’r fath.\nDyw Red 2 ddim yn glasur; ceir bylchau go amlwg, ac ambell ystrydeb, fel rhan o stori gyfarwydd iawn. Yr hyn sydd yn bleser yw gwylio’r actorion hýn hyn y cael cymaint o hwyl anghyfrifol.


Sefydliad Polisi Cyhoeddus i Gymru - BBC Cymru Fyw\nNid oes lle i gystadleuaeth o fewn y gwasanaethau cyhoeddus yn ôl Carwyn Jones\nMae'r Prif Weinidog Carwyn Jones wedi cyhoeddi cynlluniau i greu sefydliad polisïau i rannu syniadau ar sut i wella gwasanaethau cyhoeddus.\nMewn araith, mae Carwyn Jones wedi cadarnhau ei gred nad oes lle i gystadleuaeth o fewn y gwasanaethau cyhoeddus.\nRhaid i'r gwasanaethau rhannu staff, offer a swyddfeydd, yn ôl y Prif Weinidog.\nWrth siarad mewn cynhadledd yng Nghaerdydd, dywedodd bod yn rhaid i weinidogion a swyddogion y llywodraeth glywed y syniadau gorau o ledled y byd.\n"Rwy'n credu bod angen i ni wella gallu yn y maes hwn, a dyna pam fy mod wedi ymrwymo i ddatblygu Sefydliad Polisi Cyhoeddus ar gyfer Cymru," meddai.\n"Dylai'r Sefydliad fod yn bont rhwng Llywodraeth Cymru a byd ymchwil a'r melinau trafod, er mwyn creu rhwydwaith cryf o arbenigedd a dealltwriaeth, yn seiliedig ar ddealltwriaeth gytûn o'r problemau a'r cyfleoedd yr ydym ni'n eu hwynebu yng Nghymru.\n"Dylai fod hyd fraich oddi wrth y Llywodraeth, ond gyda chysylltiad agos â hi, gan sicrhau y gall herio syniadau a dylanwadu ar y dulliau cyflawni o'r dechrau'n deg.\n"Ni ddylai darfu ar waith Sefydliad Bevan a'r Sefydliad Materion Cymreig - mae'n bwysig cydnabod y gwaith pwysig y maent yn ei wneud gyda chyfleusterau cyfyngedig."\nYn ôl Carwyn Jones, mae agwedd Llywodraeth Cymru tuag at y sector cyhoeddus yn seiliedig ar "gydweithio, symleiddio ac atebolrwydd".\nErs cychwyn datganoli, mae llywodraethau Cymru wedi datgan nad oes gan y sector preifat rhan i'w chwarae yng ngwasanaethau cyhoeddus.\nLloegr ar y blaen\nDywedodd Carwyn Jones: "Mae yna dystiolaeth glir bod dilyn dulliau'r farchnad yn tynnu'n groes i gydraddoldeb a chyfiawnder cymdeithasol - i ni mae'r rhain yn egwyddorion creiddiol, a rhaid iddynt fod yn sail ar gyfer darparu gwasanaethau cyhoeddus."\nMae ei sylwadau yn dilyn erthygl gan y cyn-weinidog tramor, David Miliband, sy'n cynnig nad yw'r gwasanaeth iechyd yng Nghymru wedi cadw fyny gyda Lloegr.\nWrth ysgrifennu yn y New Statesman wythnos diwethaf, dywedodd Mr Miliband fod angen diwygiad a buddsoddiad i wella'r gwasanaeth iechyd, gan ychwanegu, "Pan fo diwygiad ar goll, yn yr Alban a Chymru, roedd gwelliannau yn llawer arafach."\nDdydd Mercher, lansiodd David Cameron ei ymosodiad ar y Blaid Lafur am ei driniaeth o'r gwasanaeth iechyd yng Nghymru.\nYn ôl Llywodraeth Cymru, roedd ffigyrau llywodraeth San Steffan yn 'hollol anghywir'.\nIechyd: Cameron yn beirniadu Llafur\n'Angen rheolau i atal gadael cychod i ddirywio'


Barnier cyn-drafodwr Brexit yr UE: Enw da'r DU yn y fantol yn rhes Brexit - Gohebydd yr UE\nMehefin 14, 2021\nDywedodd Michel Barnier, cyn-drafodwr Brexit yr Undeb Ewropeaidd, ddydd Llun (14 Mehefin) fod enw da’r Deyrnas Unedig yn y fantol ynglŷn â thensiynau dros Brexit.\nMae gwleidyddion yr UE wedi cyhuddo Prif Weinidog Prydain, Boris Johnson, o beidio â pharchu ymrwymiadau a wnaed ynglŷn â Brexit. Roedd y tensiynau cynyddol rhwng Prydain a’r UE wedi bygwth cysgodi uwchgynhadledd y Grŵp Saith ddydd Sul, gyda Llundain yn cyhuddo Ffrainc o sylwadau “sarhaus” nad oedd Gogledd Iwerddon yn rhan o’r DU. Darllen mwy\n"Mae angen i'r Deyrnas Unedig roi sylw i'w henw da," meddai Barnier wrth France Info radio. "Rwyf am i Mr Johnson barchu ei lofnod," ychwanegodd.\nIranDiwrnod 5 yn ôl\nSigarétsDiwrnod 5 yn ôl


#cariadcymraeg #lovewelsh | Dysgu Cymraeg\nO bartner astudio i bartner bywyd - sut gwnaeth dysgu Cymraeg ddod â phâr o Bontypridd at ei gilydd\nWrth i bobl ramantus ar draws Cymru ddathlu Dydd San Ffolant, mae pâr o Bontypridd wedi siarad am sut y gwnaeth dysgu’r iaith ddod â nhw at ei gilydd.\nCyfarfu Mair Lenny Turner, a'i gŵr, Drew, fel myfyrwyr ym Mhrifysgol Bangor am y tro cyntaf yn 2010. Roedd Mair, siaradwr Cymraeg o Aberystwyth, yn astudio ar gyfer PhD yn y Gymraeg, tra bod Drew, sy’n dod o Winscombe yng Ngwlad yr Haf, yn astudio MA mewn Cemeg\nRoedd y pâr yn byw mewn tŷ o fyfyrwyr, pan benderfynodd Drew ddechrau dysgu Cymraeg ar gwrs dwys 'Wlpan'. Roedd Mair wrth law i helpu gyda gwaith cartref a thros amser, tyfodd y pâr yn agosach ac fe syrthion nhw mewn cariad.\n"Roedd symud i Ogledd Cymru o Wlad yr Haf yn newid mawr," esboniodd Drew, "ac er mwyn ymdrwytho’n llwyr i fywyd lleol, penderfynais ddysgu Cymraeg. Roedd Mair yn help mawr, ac wrth iddi fy helpu i ymarfer, daethom yn raddol i adnabod ei gilydd."\nYchydig flynyddoedd yn ddiweddarach, gofynnodd Drew yn Gymraeg, i Mair i’w briodi, yn un o'u hoff lefydd, Castell Aberystwyth, ger cartref Mair.\nMae Drew yn cofio cyfarfod rhieni Mair, sydd hefyd yn siaradwyr Cymraeg rhugl, am y tro cyntaf.\n"Roedd ffrindiau Mair wedi bod yn fy atgoffa i ddefnyddio'r cyfarchiad 'chi' ffurfiol wrth gwrdd â'm darpar rhieni-yng-nghyfraith am y tro cyntaf. Des i allan o'r car a'r peth cyntaf a ddywedais oedd 'Sut wyt ti?' cyn sylweddoli fy mod wedi gwneud camgymeriad. Ni wnaeth hyn beri unrhyw ofid iddyn nhw o gwbl ac maen nhw wedi bod yn 'ti' byth ers hynny!"\nRoedd Drew a Mair eisiau eu seremoni priodas yn y Gymraeg a'r Saesneg, a fe wnaeth y diwrnod hyd yn oed yn fwy cofiadwy. Mae Drew yn esbonio: "Roedd gallu cyfnewid modrwyau ar ein diwrnod priodas yn Gymraeg yn foment arbennig i mi. Roeddwn wedi ymarfer am wythnos gyfan cyn y diwrnod mawr a phan priododd ein gweinidog - fy nhad-yng-nghyfraith - ni yn iaith gyntaf fy ngwraig, roeddwn i'n gwybod bod hyn yn foment bwysig yn ein perthynas.”\nMae'r cwpl wedi ymgartrefu ym Mhontypridd ac maent yn gweithio yng Nghaerdydd, Mair fel swyddog gyda’r Ganolfan Dysgu Cymraeg Genedlaethol ac fel tiwtor Cymraeg, a Drew, fel dadansoddwr data ar gyfer Iechyd Cyhoeddus Cymru. Mae Drew yn parhau i astudio Cymraeg ac, fel gwyddonydd sydd wedi arfer â gweld patrymau a strwythurau, mae’n dweud ei fod yn mwynhau dysgu am batrymau ieithyddol.\nMae'r Gymraeg yn rhan bwysig o fywyd cartref y cwpl hefyd ac, yn ffodus i Drew, mae Mair hefyd wrth law i'w helpu i adolygu ar gyfer ei arholiad Cymraeg sydd i ddod.\nMae cyrsiau Cymraeg ar bob lefel, o ddechreuwyr i siaradwyr profiadol, ar gael ledled Cymru. Mae rhagor o wybodaeth ar gael yn www.learnwelsh.cymru\n31 Ionawr 18


fel y moroedd : August 2011\ncasglu coed tân\nRhaid dechrau casglu coed tân ar gyfer y gaeaf er bod hi'n dal yn boeth, hynny ydy rhaid i'r gŵr eu casglu. Fel arfer mae yna ffrind neu ddau a fydd yn cynnig eu coed wedi'u torri ar eu tiroedd yn rhad ac am ddim i gael gwared arnyn nhw.\nHeno aeth y gŵr i gasglu coeden a dorrodd cymydog yn ddiweddar. Gan ei bod hi'n cael ei thorri'n ddarnau mawr yn barod, dim ond eu cludo ar ferfa a oedd angen arno fo. Bydd o'n ei thorri'n ddarnau bychan i ffitio mewn ein llosgwr logiau ryw ddiwrnod.\nDydy'r hydref ddim yn rhy bell.\nPosted by Emma Reese at 10:45 PM No comments:\nMae darllen Blog Tokyobling yn fy atgoffa i o fy mhlentyndod sydd wedi bod yn gorwedd yn fy isymwybod ers blynyddoedd.\nMae'r awdur yn hoff iawn o ddawnsio gwerin o'r enw Awaodori. Pan oeddwn i yn yr ysgol uwchradd yn Japan (amser maith yn ôl,) roedd rhai o'r disgyblion yn gorfod mynd o gwmpas y cae ysgol yn ystod y ffair ysgol yn dawnsio'r ddawns hon. Cawson ni wers sydyn cyn cychwyn, a ffwrdd a ni. Yn anffodus roedd pawb yn rhy swil i wneud dim byd ond gorymdeithio wrth i'r gerddoriaeth fynd ymlaen drwy'r uchelseinydd. Chawson ni ddim gwisgo'r gwisgoedd traddodiadol chwaith ond sawl un ar ben y rheng beth bynnag.\ndysgu cymraeg trwy gyfrwng japaneg\nLlongyfarchiadau i'r ddau ddyn a sgrifennodd llyfr i ddysgu Cymraeg trwy gyfrwng Japaneg. Does llawer o bobl yn Japan yn gwybod lle mae Cymru heb sôn am y ffaith bod ganddi hi iaith eu hun. Mae yna gymdeithasau Cymru yn Tokyo ac Osaka, fodd bynnag, ac mae rhai wrthi'n hybu Cymru a'r Gymraeg. Gobeithio y bydd y llyfr yn cyfrannu at eu hachos.\nDw i ddim yn bwriadu prynu copi gan fod o braidd yn ddrud - dros 4,500 yen (£35) gan gynnwys y tâl post. Ond fe fyddwn i'n hapus ei adolygu pe bai Bwrdd yr Iaith yn fy nghomisiynu. :)\nPosted by Emma Reese at 9:43 AM 4 comments:\nDw i newydd ddechrau dilyn blog Saesneg gan un o Sweden sy'n byw yn Japan. Mae o'n sgwennu am bethau annisgwyl; pethau na fydd y rhan fwyaf o dwristiaid neu hyd yn oed y trigolion cynhenid eu hun yn eu sylwi. Pwy sy'n disgwyl gweld cerfluniau Micky & Minnie Mouse a Hello Kitty ymysg rhai difrifol ar dir teml Bwdhaeth? Ffotograffydd ardderchog ydy o hefyd. Efallai fy mod i'n medru ailddarganfod Japan drwy ddarllen ei flog yn gyson.\nPosted by Emma Reese at 12:51 PM 2 comments:\nnoson del rancho\nMae pobl ifanc ein heglwys ni'n trio codi arian ar gyfer eu gweithgaredd. Un o'r pethau maen nhw'n ei wneud ydy gweini yn Del Rancho, tŷ bwyta poblogaidd yn y dref hon. Maen nhw'n cael cadw'r cil-dwrn at yr achos, diolch i'r perchennog cefnogol.\nEs i a'r teulu i Del Rancho neithiwr felly am swper i'w cefnogi tra oedd un o fy merched yn gweini. Ces i Tahlequah Taco (defnyddir bara Indiaid wedi'i ffrio'n ddwfn) a chafodd fy merch arall Steak Burger; mae'r ddwy'n saig boblogaidd Del Rancho. Beth bynnag yr achlysur, roedd y bwyd yn dda ac roedden ni'n mwynhau'r swper.\ntorrais i fy ngwallt\nNa, chollais i ddim gafael ar fy Nghymraeg eto. Ches i ddim torri fy ngwallt; torrais i fy ngwallt yn llythrennol gynnau bach. Mae fy merch yn dal i ddysgu Saesneg yn Japan, a dw i'n methu ffeindio merch trin gwallt arall cystal â hi. Ces i ddigon ac es i ati'n torri fy ngwallt fy hun. Roedd yn dipyn o her trin y siswrn wrth edrych ar ddrych. Ond dw i braidd yn fodlon efo'r canlyniad er gwelwyd tipyn o waed!. (Rhoddais i hyd yn oed layer cyntefig yn y cefn.)\nAm syndod pleserus arall - yr ymwelwyr sylweddol i fy mlog ar wahân i rai yn UDA, Ffrainc a'r DU sydd un byw yn yr Almaen. Awgrymodd Antwn efallai mai rhai yn Llydaw sy'n cael eu dangos fel "Ffrainc." Tebyg iawn. Oes gan neb syniad oes yna gysylltiad Cymraeg yn yr Almaen? Fe fyddwn i'n ddiolchgar am wybodaeth. A gwell fyth, fe fyddwn i'n hapus clywed gannoch chi yn yr Almaen.\nHi a achosodd fy niddordeb yn Llanberis y lle cyntaf yn 2008. Gwelais i hi'n siarad am yr arddangosfa yn Amgueddfa Lechi (pan oedd rhaglenni S4C ar gael ar y we'n rhwydd.) Ces i fy swyno gan ei hacen ogleddol hyfryd, a bron yn y fan a'r lle dechreuais i feddwl am ymweld â Llanberis a chyfarfod hi'r flwyddyn wedyn. Cadi Iolen, Curadur yr Amgueddfa ydy hi, ac roeddwn i mor hapus ei chlywed hi unwaith eto ar raglen Nia. (Mae hi'n dechrau tua 1:19 o'r dechrau.)\nPenblwydd hapus ymlaen llaw i Amgueddfa Lechi'n 40 oed.\nPosted by Emma Reese at 8:42 AM No comments:\n'fish fry' eto\nMae un o'r athrawon optometreg yn gwahodd y lleill a'r staff yn yr adran a'u teuluoedd i fish fry cyn i'r tymor newydd gychwyn bob haf. Es i efo'r teulu i'w dŷ wrth Afon Illinois i fwynhau ei ddalfa o Catfish unwaith eto pnawn 'ma. Roedd yna ryw hanner cant o bobl yn bwyta, sgwrsio ac ymlacio tu mewn a tu allan. Roedd Hummingbirds yn prysur gael diod o fwydwr adar uwchben y dec.\nPosted by Emma Reese at 8:19 PM No comments:\nMae'r plant yn ôl i'r ysgol heddiw wedi gwyliau haf hamddenol. Mae'r tŷ'n ddistaw unwaith eto. Dw i'n barod i ailddechrau'r bywyd arferol. Bydda i'n gwirfoddoli mwy yn llyfrgell yr ysgol.\nCawson ni law sylweddol yr ail dro neithiwr. Mae popeth yn wlyb am y tro cyntaf ers wythnosau. Dydy'r tymheredd ddim dros 100 am newid. Gobeithio y daw'r hydref yn gynt; cawson ni fwy na digon o wres erbyn hyn.\nllanberis a'r eidal\nSylwais i a'r arwydd wrth fynedfa Llanberis am y tro cyntaf eleni. Yr arwydd sy'n dweud bod gan Lanberis efeilldref yn Morbegno, tref fach fynyddig yng ngogledd yr Eidal. Dw i wrth fy modd yn gwybod bod yna gysylltiad arbennng rhwng fy hoff dref yng Nghymru a'r Eidal. Mae yna dipyn o fynd a dod rhyngddyn nhw o gwmpas rasau mynyddoedd yn eu trefi yn ôl y wybodaeth a ges i'n ddiweddar; canodd côr Cymru yn Morbegno hyd yn oed.


Hafan > Amdanom ni > Cabinet a Gweinidogion > Datganiadau > Datganiad Ysgrifenedig - Ar y Fframwaith Amgylchedd Naturiol Datganiad Ysgrifenedig - Ar y Fframwaith Amgylchedd Naturiol\nDiweddarwyd 28 Ionawr 2011\nLansiwyd yr ymgynghoriad Cymru Fyw ar 15 Medi 2010 a'r dyddiad cau ar gyfer derbyn ymatebion oedd 31 Rhagfyr 2010. <?xml:namespace prefix = o ns = "urn:schemas-microsoft-com:office:office" /> Cymru Fyw oedd yr ymgynghoriad mwyaf poblogaidd ar wefan Llywodraeth Cynulliad Cymru ym mis Medi, Hydref a Thachwedd ac rydym yn aros i glywed mai dyma'r ymgynghoriad mwyaf poblogaidd yn ystod mis Rhagfyr hefyd. Mae Tîm Canolog y We wedi cadarnhau mai'r ymgynghoriad hwn yw'r ail ymgynghoriad mwyaf poblogaidd erioed gan y Cynulliad, edrychwyd arno tua 6,600 o weithiau ac ymwelwyd â'r dudalen tua 3,000 o weithiau. Cafodd y ddogfen ymgynghori ei lawrlwytho dros 1,200 o weithiau yn ystod y broses ymgynghori. Hyd yn hyn rydym wedi derbyn 186 o ymatebion i'r ymgynghoriad sy'n amrywio o negeseuon e-bost byr i ddogfennau sydd â nifer o atodiadau. Bydd angen amser i ystyried yr ymatebion hyn. Mae gennym ddwy broses yn eu lle ar gyfer gwneud hynny. Mae rheolwyr prosiectau a swyddogion sy'n arwain y ffrydiau gwaith yn parhau i ystyried yr ymatebion wrth iddynt gyrraedd er mwyn nodi unrhyw gysylltiadau, bylchau neu gynnig o gymorth. Yn ogystal, mae'r gyfres gyfan o ymatebion yn cael eu dadansoddi er mwyn llunio crynodeb o'r ymatebion a datganiad ar y camau nesaf. Nodwch os gwelwch yn dda fod y camau nesaf sydd wedi'u nodi isod yn adlewyrchu'n ffordd o feddwl ar hyn o bryd ac mae'n debygol iawn y byddant yn cael eu diwygio yn sgil yr ymatebion a ddaw i'r ymgynghoriad. Byddwn yn cyhoeddi adroddiad arall ar y sefyllfa ddiweddaraf ym mis Chwefror. Mae Rhaglen Cymru Fyw yn cynnwys y ffrydiau gwaith canlynol: Adeiladu'r Sylfaen Dystiolaeth (sy'n cydgysylltu ffrydiau gwaith A, B ac C)A. Iechyd EcosystemauB. Rhoi Gwerth ar EcosystemauC. Systemau Gwybodaeth DdaearyddolD. Dulliau Rheoleiddio a RheoliE. Adnewyddu Mecanweithiau Partneriaeth Caiff yr holl ffrydiau gwaith eu rheoli gan gadeirydd a rheolwr prosiect ac maent wedi cyfarfod o leiaf ddwywaith (mae rhai ohonynt wedi cyfarfod yn amlach). Lluniwyd cynllun prosiect drafft gan bob ffrwd waith, ac mae'r cynlluniau'n cael eu diwygio ar hyn o bryd yn sgil yr ymatebion i'r ymgynghoriad. Gall cyrff cyhoeddus allanol, cyrff preifat a chyrff o'r sector gwirfoddol gymryd rhan yn y ffrydiau gwaith, a hynny naill ai fel rhan o aelodaeth graidd pob ffrwd waith neu fel rhan o grŵp cyfeirio ehangach. Dyma gyfle i bob un ein helpu i ddatblygu'r dull newydd hwn o weithredu a chael rhoi mewnbwn ar gyfer ei ddyluniad. Mae cysylltiad cryf â'r Adolygiad o'r Cyrff sy'n Darparu: adnewyddu trefniadau sefydliadol Cyngor Cefn Gwlad Cymru, Asiantaeth yr Amgylchedd Cymru a Chomisiwn Coedwigaeth Cymru. Mae Gweinidogion wedi cymeradwyo gwaith pellach ar yr opsiwn o greu un corff amgylcheddol i Gymru. Bydd grŵp llywio yn cael ei sefydlu er mwyn arwain cam nesaf y gwaith a bydd y Gweinidogion yn ystyried aelodaeth a chylch gorchwyl y grŵp maes o law. Bydd y gwaith yn rhoi sylw i bob un o'r ystyriaethau gan gynnwys materion ariannol a pholisi, ac yn enwedig, gwaith Cymry Fyw, Fframwaith Amgylchedd Naturiol ar gyfer Cymru. Bydd yn edrych ar union bwrpas a swyddogaeth un corff amgylcheddol ac yn arwain ar y gwaith o ddatblygu achos busnes manwlDyma ddiweddariad byr ar hynt y gwaith a'r camau nesaf ar gyfer y ffrydiau gwaith eraill:A. Iechyd Ecosystemau Mae'r ffrwd waith hon yn ystyried materion rhywogaethau allweddol a'u cadernid a’r hyn sy'n gwneud ecosystem iach. Maent wedi drafftio cyfres estynedig o ddiffiniadau, adroddiad manwl ar y rhesymau y tu ôl i beidio â bodloni targedau a rhestr o ddogfennau allweddol sy'n ymwneud â gwasanaethau a nwyddau ecosystemau. Mae'r ffrwd waith yn defnyddio gwaith presennol ar yr holl rywogaethau (daearol, dŵr croyw a morol) er mwyn ateb y cwestiwn sef pa ecosystem yr ydym ni ei heisiau ac sydd ei hangen arnom a lle y dylid ei lleoli yng Nghymru er mwyn darparu'r gwasanaethau sydd eu hangen arnom. Bydd yr wybodaeth hon yn hanfodol bwysig i ni er mwyn galluogi ffrydiau gwaith eraill i allu arfarnu'n llwyr pa mor effeithiol yw'r dulliau rheoleiddio a rheoli presennol, er mwyn dylunio'r System Gwybodaeth Ddaearyddol briodol ac arfarnu offer economaidd posibl. Byddant yn llunio canlyniadau sy'n seiliedig ar fapiau ac yn cysylltu gyda ffrwd waith y System Gwybodaeth Ddaearyddol er mwyn sicrhau eu bod yn cydweddu â'r systemau cyflawni sydd eisoes yn cael eu defnyddio. Rydym yn rhagweld y caiff y grŵp ei ehangu er mwyn cynnwys mwy o fewnbwn academaidd yn ddiweddarach yn y broses ac er mwyn rhannu diffiniadau sydd wedi'u hail-ddrafftio a rhestr o’r mathau o ecosystemau â'r ffrydiau gwaith eraill yn gynnar yn y flwyddyn newydd. Mae'r ffrwd waith yn gweithio ar enghreifftiau real er mwyn dangos egwyddorion iechyd a chadernid ac wedi llunio model sydd wedi’i brofi ar gyfer coetiroedd, a fydd yn cael ei brofi gyda mathau eraill o rywogaethau hefyd. Mae'r model yn edrych ar y ffactorau a'r prosesau sy'n dylanwadu ar gyflwr y safle a sut y mae'r tirlun yn gweithio. Maent yn cydweithio yn agos â'r Is-adran Cynaliadwyedd a Thystiolaeth Amgylcheddol (SEED) i ddadansoddi'r ymdrechion monitro presennol er mwyn gweld pa mor dda y gall gyflenwi ein hanghenion ar gyfer y dyfodol. Maent wedi adolygu'r cysyniad o rywogaethau allweddol fel dangosyddion iechyd ecosystem ac wedi pennu nad ydynt yn addas ar gyfer ein dibenion ni. Yn ogystal â'r mapiau a'r crynodeb technegol, byddant yn darparu astudiaethau achos sydd wedi'u profi'n dda ar gyfer y rhan fwyaf o'r allbynnau. Bydd y ffrwd waith hon yn creu dulliau monitro a rennir er mwyn ein galluogi i fanteisio i'r eithaf ar yr wybodaeth y byddwn yn ei chasglu, a bydd elfennau cyntaf y dulliau hynny yn eu lle erbyn mis Mai 2011. B. Rhoi Gwerth ar Ecosystemau Bydd y ffrwd waith hon yn ystyried tystiolaeth economaidd berthnasol, offer economaidd y gellir eu defnyddio i sicrhau canlyniadau ecosystem diogel, ynghyd â data economaidd cymdeithasol ac amgylcheddol ehangach. Y gobaith yw y bydd y grŵp hwn yn rhoi gwerth ar elfennau allweddol cyfalaf amgylcheddol yng Nghymru ac asesu’r offer presennol ar gyfer rhoi gwerth ar gyfalaf economaidd yn gynnar yn y flwyddyn newydd. Mae adolygiad cychwynnol a wnaed ar y sylfaen dystiolaeth wedi pennu, er bod sylfaen dystiolaeth fawr (ac sy'n ehangu) ar gael yn y DU ac yn rhyngwladol ar werth gwasanaethau ecosystemau, ychydig iawn o wybodaeth sy'n benodol i Gymru sydd ar gael. Fel cam cyntaf y broses o fynd i'r afael â'r mater hwn, mae tair astudiaeth achos yn cael eu datblygu ar hyn o bryd sy'n edrych ar y newid yng ngwerth y gwasanaethau ecosystem yng Nghymru sy'n gysylltiedig ag:Ehangu'r rhwydwaith o Ardaloedd Gwarchodedig Morol;Cynyddu mynediad at Fannau Gwyrdd Trefol, arhaglen ehangu coetiroedd.Mae'r grŵp hefyd yn bwriadu pennu'r bylchau allweddol yn y sylfaen dystiolaeth ac ystyried y ffordd orau o fynd i'r afael â'r bylchau hynny. Un o'r cwestiynau allweddol y gofynnwyd i'r grŵp yn y ddogfen ymgynghori oedd a fyddai gwerth mewn datblygu cyfrifon ffurfiol ar gyfer cyfalaf naturiol yng Nghymru. Mae cryn dipyn o waith yn cael ei wneud ar lefel ryngwladol i ddatblygu dull cyson a chadarn ar gyfer cynnwys rhoi gwerth ar ffynonellau amgylcheddol a gwasanaethau ecosystem i systemau cyfrifo naturiol. Er enghraifft, yn y Confensiwn diweddar ar Fioamrywiaeth yn Nagoya, gwnaeth Banc y Byd lansio partneriaeth fyd-eang a phrosiect peilot dros gyfnod o 5 mlynedd gyda'r nod o ddatblygu'r systemau sydd eu hangen i gynnwys gwerth llawn y manteision sy'n dod o wasanaethau ecosystem yn y fframweithiau cyfrifo cenedlaethol. Er y teimlir nad oes llawer o werth i Gymru ddatblygu ei dulliau cyfrifo ei hun ar wahân i'r hyn sy'n digwydd mewn mannau eraill, y mae'n bosibl bod cwmpas i ddechrau ar y gwaith o roi'r setiau data ffisegol fydd eu hangen ar gyfer llunio cyfrifon cyfalaf naturiol at ei gilydd. Caiff y mater hwn ei archwilio ymhellach yn ystod y misoedd nesaf. C. Systemau Gwybodaeth Ddaearyddol (GIS) Un o ganlyniadau cyflawni allweddol is-ffrwd dystiolaeth y Systemau Gwybodaeth Ddaearyddol yw dod o hyd i dystiolaeth a llunio sylfaen dystiolaeth ofodol o ddata daearyddol cadarn a pherthnasol er mwyn cefnogi anghenion y fframwaith. Mae'r broses barhaus hon wedi tynnu ynghyd sgiliau swyddogion data a'r System Gwybodaeth Ddaearyddol ar draws y sector cyhoeddus yng Nghymru mewn ymarfer cydweithredol er mwyn gwella gwybodaeth am y drysorfa o wybodaeth ddaearyddol sydd gan y sefydliadau hyn ynghyd â mynediad at y wybodaeth honno. Mae'r prosiect wedi sicrhau cynnydd yn yr ystod o dystiolaeth sydd ar gael er mwyn cefnogi'r fframwaith. Ynghyd â'r cyflawniadau hyn gwnaethpwyd hefyd welliannau i'r dulliau cyfnewid data ar draws y sefydliadau er mwyn sicrhau bod y llif data yn fwy effeithlon ac ymatebol a chrëwyd prototeip o borthol mapiau ar-lein i gefnogi proses ymgynghori 'Cymru Fyw'. Bydd porthol mapiau System Gwybodaeth Ddaearyddol y Fframwaith Amgylchedd Naturiol yn cael ei brofi ymhellach fel offer cyfathrebu, a hynny gyda'r bwriad o gyhoeddi setiau data allweddol a allent fod yn fanteisiol i gymunedau defnyddwyr gwahanol. Bydd gwelliannau'n cael eu gwneud er mwyn creu system fwy cynhwysfawr, a rhagwelir y bydd hynny'n digwydd ym mis Mai 2011. D. Adnewyddu Dulliau Rheoleiddio a Rheoli Mae ffrwd waith dulliau Rheoleiddio a Rheoli yn canolbwyntio ar gynnal adolygiad trylwyr o'r fframwaith rheoleiddio presennol fel y mae'n gymwys i'r egwyddorion sy'n dod i'r amlwg yn y Fframwaith Amgylchedd Naturiol. Ein dull ni o weithredu oedd ffurfio grŵp craidd o arbenigwyr (rheoleiddwyr yn bennaf) i ddyfeisio fformat asesu sydd wedi'i ddylunio i ddod o hyd i'r ddealltwriaeth allweddol a darparu sylfaen dystiolaeth gychwynnol a fydd yn sail i'n gwaith dros y blynyddoedd nesaf. Mae'r asesiad yn cynnwys cyfuniad o holiadur wedi'i dargedu ar grŵp ehangach o rheoleiddwyr a'r rhai sy'n cael eu rheoleiddio, adolygiad o ddeunydd adolygiadau'r gorffennol o ddeddfwriaeth a chyfweliadau 1:1 gyda grŵp ehangach o reoleiddwyr a'r rhai sy'n cael eu rheoleiddio. Bydd y sylfaen dystiolaeth yn canolbwyntio ar effeithiolrwydd y ddeddfwriaeth o ran cyflawni'r diben a fwriadwyd ar ei chyfer a'i heffaith ehangach o ran darparu ecosystemau iach a'u gwasanaethau. Mae'r ffrwd waith eisoes wedi nodi dibyniaeth allweddol gydag egwyddorion Cymru Fyw a'r gwaith tystiolaeth ehangach. Mae angen i ni fod yn gwbl glir o ran yr hyn yr ydym yn ei ofyn gan ein tiroedd a'n moroedd a'r ffordd y mae'r gymdeithas yn manteisio arnynt a hynny er mwyn arfarnu pa mor effeithiol yw'r dulliau rheoleiddio a rheoli presennol ar gyfer cyflawni'r canlyniadau hyn. Mae yn bosibl y bydd angen, yn y dyfodol, ddeddfwriaeth allweddol a fydd yn sail i hynny, fodd bynnag ni ddylai hynny ein hatal rhag nodi a rhoi prosesau syml a dulliau rheoli allweddol yn eu lle er mwyn gwneud y broses o roi ein cyfres bresennol o ddeddfwriaeth ar waith yn fwy effeithiol. Mae'r dangosyddion cychwynnol sy'n seiliedig ar drafodaethau gan gynrychiolwyr y ffrwd waith, yn hytrach nag ar ganlyniadau'r asesiad sydd newydd ddechrau, yn nodi ei bod hi'n ymddangos bod yna gwmpas sylweddol ar gyfer gwella'r ffordd y caiff y ddeddfwriaeth bresennol ei chymhwyso a'i gweithredu. Nid yw hyn yn gymwys i dermau proses pur yn unig ond hefyd o ran sut y gall 'gwreiddio'r’ gwaith o weithredu deddfwriaeth mewn dulliau rheoli ehangach brofi i fod yn ddull cyflawni effeithiol. Dyma faes y mae'r ffrwd waith yn awyddus i’w archwilio ymhellach ond mae angen i ni wneud hynny mewn dull dilyniannol, wedi creu sylfaen gref a fydd yn ein gwasanaethu'n well yn y tymor canolig. E. Adnewyddu Mecanweithiau Partneriaeth Y ffrwd waith hon sy'n arwain y gweithgareddau ymgynghori ac sy'n rheoli'r cynllun cyfathrebu ar gyfer Cymru Fyw. Datblygwyd pecyn cymorth (negeseuon allweddol, deunyddiau cyflwyno ac amlinelliad o'r gweithdai) er mwyn i bartneriaid eu defnyddio. Fel rhan o'r broses hon, mae aelodau o'r ffrwd waith a phartneriaid eraill yn chwilio am fewnbwn oddi wrth ystod lawer ehangach o randdeiliaid nag sy'n gysylltiedig ar hyn o bryd â diogelu a gwella ecosystemau. Mae aelodaeth y ffrwd waith yn cynnwys cyrff amgylcheddol a chyrff nad ydynt yn rhai amgylcheddol ac yn cynnwys arbenigwyr ar gyfathrebu, amaethyddiaeth, twristiaeth a gweithgynhyrchu. Y flaenoriaeth hyd yn hyn oedd codi ymwybyddiaeth ac annog ymatebion. Er ei bod hi'n anodd priodoli'n uniongyrchol i'r gwaith hwn, ymddengys bod presenoldeb a chyflwyniadau mewn cynadleddau a chyfarfodydd gwahanol wedi sicrhau ymateb sylweddol o ran nifer yr ymweliadau â gwefan Llywodraeth Cynulliad Cymru, sawl gwaith y cafodd y ddogfen ymgynghori ei lawrlwytho a nifer yr ymatebion ffurfiol a gyflwynwyd. Cred y grŵp ei fod wedi cyflawni'i flaenoriaeth gychwynnol o ymgysylltu'n ehangach gyda rhanddeiliaid a sectorau allweddol. Yn yr hinsawdd economaidd sydd ohoni a chyda nifer o sefydliadau yn dioddef caledi ariannol, mae'n rhaid i ni weithio ar gyflymder sy'n ffafriol iddynt hwy a'u hadnoddau. Mae yna deimlad bod angen i ni ganolbwyntio ar sicrhau bod mwy yn ymrwymo i rai o egwyddorion sylfaenol Cymru Fyw. Mae angen rhagor o amser i gael mwy o ymatebion gan sefydliadau ac i asesu a oes sectorau sydd wedi'u hepgor a, mae angen hefyd, trafod cysyniadau Cymru Fyw gyda'r cyhoedd ehangach. Rydym yn ceisio sicrhau cysondeb yn ein dull yn dilyn etholiadau'r Cynulliad ym mis Mai ac rydym wedi argymell y dylid cynnal Uwchgynhadledd cyn gynted ag sy'n ymarferol ar ôl yr etholiadau er mwyn sicrhau bod y Gweinidog / Llywodraeth newydd wedi ymrwymo i newid gymaint â'r un presennol. Golyga'r ffaith bod y ffrwd waith hon wedi canolbwyntio ar ofyn am ymatebion drwy fynychu cyfarfodydd cyrff sy'n "bartneriaid" a gwneud cyflwyniadau ei fod wedi mynd ati'n fwriadol i beidio â dechrau ar y gwaith o edrych ar sut y bydd gwaith partneriaeth yn wahanol o dan y fframwaith newydd a dyna, yn ein tyb ni fydd gwaith allweddol y ffrwd waith yn ystod cam 2. Y Camau Nesaf Bydd crynodeb o'r ymatebion a datganiad ar y camau nesaf ar gael ym mis Chwefror 2011, ynghyd â detholiad o adroddiadau diweddaru, megis:- papur diffiniadau wedi'i adnewyddu a'i ehangu, adroddiadau ar gynnydd dangosyddion a monitro, a'r posibilrwydd o gyfrifo cyfalaf naturiol. Bydd astudiaethau achos ychwanegol a datblygiadau pellach y Porthol Systemau gwybodaeth ddaearyddol hefyd ar gael. Lawrlwytho Dogfen


Cymru | Cronfa Treftadaeth y Loteri Genedlaethol\nCroeso i dîm Cymru - ers 1994, rydym wedi dyfarnu dros £420m i fwy na 3,000 o brosiectau yng Nghymru diolch i chwaraewyr y Loteri Genedlaethol.\nGrantiau Treftadaeth y Loteri Genedlaethol 2021-22\nMae ceisiadau bellach ar agor ar gyfer Grantiau Treftadaeth y Loteri Genedlaethol o £3,000 i £10,000.\nMae Lleoedd Lleol ar gyfer Natur yn gynllun grant cyfalaf a fwriedir i alluogi cymunedau yng Nghymru i adfer a gwella natur.\nCynllun grant gyda'r bwriad o greu, adfer a gwella coetiroedd yng Nghymru, fel rhan o fenter Coedwigoedd Cenedlaethol Llywodraeth Cymru.\nRhif Ffôn: 029 2034 3413 (Dydd Llun i Gwener, 9.00am–5.00pm)\nRydym yn gwbl weithredol ac yn agored i fusnes, ond rydym yn cynnal llawer o'n gwaith o ddydd i ddydd o’n cartrefi.\nAnfonwch unrhyw eitemau drwy e-bost at eich cyswllt neu drwy'r prif gyfeiriad: cymru@heritagefund.org.uk\nMae gennym dîm cwbl ddwyieithog yng Nghymru er mwyn sicrhau ein bod yn cynnal gwasanaethau dwyieithog o’r radd flaenaf. Rydym yn croesawu galwadau ffôn (Opsiwn 1 i siarad ag aelod o staff yn Gymraeg), e-byst a llythyrau yn Gymraeg ac yn Saesneg a ni fydd defnyddio'r Gymraeg yn arwain at unrhyw oedi ychwanegol wrth ymateb. I gael rhagor o wybodaeth am y Gymraeg ac i glywed mwy am ein cynnydd presennol wrth i ni ddiweddaru ein Cynllun Iaith Gymraeg presennol, ewch i'r dudalen yma.\nDilynwch ni ar Twitter: @HeritageFundCYM\nTweets by HeritageFundCYM\nMae ein gweithdai ariannu a'n sesiynau cynghori rheolaidd yn gyfle gwych i gael gwybod am ein cyllid, cael awgrymiadau ar sut i wneud cais da a rhwydweithio gyda sefydliadau eraill o'ch ardal.\nDysgwch am ddigwyddiadau sydd ar y gweill yma.\nPenderfyniadau Pwyllgor Cymru Mawrth 2022\nRhestr o Benderfyniadau a wnaed gan Bwyllgor Cymru, 10 Mawrth 2022.\nCymru: cyfarfod dirprwyedig Maw 2022\nRhestr o Benderfyniadau o dan bwerau dirprwyedig i Pennaeth Buddsoddi, Cymru ar 1 Maw 2022.\nProsiectau LGBTQ+ sy'n golygu'r mwyaf i ni\nRydym yn falch o ariannu prosiectau sy'n dathlu hanes LGBTQ+ - dyma rai o ffefrynnau ein staff.\nCymru: cyfarfod dirprwyedig Chwefror 2022\nRhestr o Benderfyniadau o dan bwerau dirprwyedig i Pennaeth Buddsoddi, Cymru ar 1 Chwefror 2022.\nLocal Places for Nature and Community Woodlands decisions, January 2022\nSchedule of Decisions made by the Wales Environmental Growth Fund Panel (a sub-set of Trustees), 31 January 2022.\nWales: delegated decisions January 2022\nSchedule of Decisions under delegated powers to Head of Investment, Wales, on 4 January 2022.


Beth sydd mor arbennig? | Geoparc Byd-eang UNESCO\nMae mynyddoedd gwyllt a chymoedd cudd y Geoparc wedi deillio o bron i 500 miliwn o flynyddoedd o hanes y Ddaear. Mae’r ardal swynol hon yn cynnwys tystiolaeth o foroedd hynafol, adeiladu mynyddoedd a newid yn lefel y môr a newid yn yr hinsawdd wedi’u gwasgaru ar draws tirwedd a ffurfiwyd gan yr Oes Iâ ddiwethaf.\nFe welwch raeadrau gwych, ogofâu anhygoel a’r mynyddoedd uchaf yn ne Prydain.\nMae haenen ar ôl haenen o greigiau’n ffurfio Geoparc Byd-eang UNESCO y Fforest Fawr – mae’r creigiau hynaf islaw ac mae’r rhai iau uwchlaw. Gan fod pob un o’r haenau hyn wedi gogwyddo tua’r de, ac yna eu plaenio, gallwn weld croestoriad ohonynt wrth i ni deithio drwy’r dirwedd.\nMae hefyd yn werth chweil cofio bod rhywfaint o’r gwaith cynnar pwysig o ran datblygu daeareg fel gwyddor wedi’i wneud yn yr ardal hon. Mae enwau dau israniad mawr o ran amser daearegol – sef y cyfnod Silwraidd a’r cyfnod Ordofigaidd – yn adlewyrchu’r mapio arloesol a wnaeth daearegwyr o’r 19eg ganrif megis Charles Lapworth a Sir Roderick Impey Murchison yng ngogledd-orllewin y Geoparc. Cawsant yr enwau o rai llwythau lleol, y Silwriaid a’r Ordofigiaid y gwnaeth y Rhufeiniaid gystadlu gyda nhw i reoli’r diriogaeth.


Gleam: Apiau Marchnata a Gynlluniwyd i Dyfu Eich Busnes | Martech Zone\nDydd Mercher, Chwefror 9, 2022 Dydd Mercher, Chwefror 9, 2022 Douglas Karr\nDywedodd ffrind i mi ei fod yn credu bod marchnata yn swydd lle rydych chi'n gwneud i bobl nad ydyn nhw eisiau prynu rhywbeth ei brynu. Ouch… Anghytunais yn barchus. Credaf mai marchnata yw’r gelfyddyd a’r wyddoniaeth o wthio a thynnu defnyddwyr a busnesau drwy’r cylch prynu. Weithiau mae marchnata yn gofyn am gynnwys anhygoel, weithiau mae'n gynnig anghredadwy ... ac weithiau dyma'r hwb ysgogol lleiaf.\nGleam: Pweru Dros 45,000+ o Gwsmeriaid\nGleam yn darparu pedwar cais marchnata gwahanol sy'n darparu'r hwb hwnnw. Maen nhw'n byrth ar gyfer denu ymwelydd i ymgysylltu'n ddyfnach â'ch brand - boed hynny'n ei rannu ar lafar, yn tanysgrifio i restr e-bost, yn rhannu delwedd gymdeithasol, neu'n ennill gwobrau. Mae apiau marchnata Gleam wedi'u hintegreiddio'n llawn i'ch e-fasnach, llwyfannau marchnata, a sianeli cymdeithasol i wneud y gwaith ... a gellir eu rhedeg allan o un dangosfwrdd:\nRhedeg Cystadlaethau - Adeiladu cystadlaethau pwerus a swîps ar gyfer eich busnes neu gleientiaid. Mae ein hystod enfawr o gyfuniadau gweithredu, integreiddiadau a nodweddion teclyn yn eich helpu i adeiladu amrywiaeth eang o ymgyrchoedd.\nGwobrwyon Gwaredigaeth Sydyn - Crewch wobrau y gellir eu defnyddio ar unwaith yn gyfnewid am weithredoedd gan eich defnyddwyr. Perffaith ar gyfer cwponau, allweddi gêm, uwchraddio cynnwys, cerddoriaeth neu lawrlwythiadau.\nOrielau Cymdeithasol - Mewnforio, curadu ac arddangos cynnwys o rwydweithiau cymdeithasol neu redeg cystadlaethau lluniau deniadol gyda'n app Oriel hardd.\nDal E-bost - Y ffordd graffaf o adeiladu'ch rhestr e-bost. Dangoswch neges wedi'i thargedu neu ffurflenni optio i mewn i'r person cywir ar yr amser cywir a'u cysoni'n uniongyrchol â'ch darparwr e-bost.\nMae integreiddiadau yn cynnwys dros 100 o lwyfannau, gan gynnwys Amazon, Twitter, Klaviyo, YouTube, Bit.ly, Facebook, Kickstarter, Shopify, Instagram, Salesforce, Helfa Cynnyrch, Twitch, Spotify a mwy…\nCofrestrwch ar gyfer Gleam ac Adeiladwch Eich Ap Cyntaf\nDatgeliad: Rwy'n defnyddio dolenni cyswllt trwy gydol yr erthygl hon ar gyfer Gleam a llwyfannau eraill.\nTags: apps cystadleuaethapps dal e-boste-bost dal popupbwriad ymadaelllewyrchgleam.ioapiau marchnataapps gwobrwyoapps oriel gymdeithasol


Arbedwch arian drwy waith atgyweirio syml ar y car - Y Gwasanaeth Cynghori Ariannol\nGall dysgu sut i gynnal a chadw car ar lefel sylfaenol arbed ffortiwn i chi ar waith atgyweirio. Dyma rai tasgau syml a all arbed amser ac arian i chi.\nAwgrymiadau ar gyfer arbed arian\nDyma rai tasgau atgyweirio syml ond pwysig ar gar y gallwch eu gwneud eich hun er mwyn arbed gwario arian ac amser mewn garej.\nMae olew’n hanfodol er mwyn i’ch car weithio’n iawn – mae’n lleihau’r ffrithiant sy’n medru gwisgo’r injan a’r darnau sy’n symud. Unwaith y mis gwiriwch lefel olew eich car drwy ddefnyddio’r ffon fesur olew o dan y bonet. Llenwch ag olew os bydd angen, gan ddefnyddio’r radd gywir o olew ar gyfer eich car a sicrhau nad ydych yn gorlenwi’r injan. I ddysgu sut i wirio lefelau olew’r injan, gwyliwch y fideo hwn ar wefan yr RAC.\nCofiwch newid yr olew a’r hidlydd pan fydd eich llawlyfr gwasanaeth yn argymell hynny. Fel rheol, dylid gwneud hyn o leiaf unwaith y flwyddyn.\nGwiriwch fod digon o hylif yn y system oeri, a’i llenwi os bydd angen. Rhowch hylif atal rhewi yn y gymysgedd – bydd hyn yn helpu i ddiogelu’r injan rhag difrod gan rew yn y gaeaf a gorboethi yn yr haf. I ddysgu sut i wirio lefelau hylif oeri, gwyliwch y fideo hwn ar wefan yr RAC.\nNewid yr hidlydd aer\nDylid newid hidlydd aer eich car o leiaf unwaith y flwyddyn neu bob 12,000 o filltiroedd. Er bod garej yn aml yn gwirio ac yn newid yr hidlydd aer yr un pryd â newid olew, dyma un o’r tasgau hawsaf y gallwch ei gwneud eich hun.\nPwysedd a dyfnder teiars\nUnwaith y mis o leiaf gwiriwch fod pwysedd y teiars ar y lefel a argymhellir yn eich llawlyfr gwasanaethu – yna rhowch ragor o aer ynddynt mewn gorsaf betrol os bydd angen. Mae teiars sydd heb ddigon o aer yn achosi i’ch car lusgo, sy’n defnyddio mwy o danwydd. Nid ydynt yn gafael cystal yn y ffordd ychwaith, yn enwedig wrth droi corneli neu wrth frecio. I ddysgu sut i wirio pwysedd teiars, gwyliwch y fideo hwn ar wefan yr RAC.\nGwiriwch fod gan bob teiar o leiaf yr isafswm dyfnder gwadn o 1.6mm. Gellir gwneud hyn yn rhwydd gyda darn 20c – gwyliwch y fideo hwn ar wefan Tyre Safeopens in new window.\nSgrin wynt a phaent\nGall sgriniau gwynt gracio os bydd tolciau bach yn cael eu hanwybyddu a gall paent sydd wedi ei ddifrodi arwain yn gyflym iawn at rydu, yn enwedig mewn tywydd gaeafol. Er y bydd sgrin wynt sydd wedi ei difrodi angen ei hatgyweirio’n broffesiynol, gall paent sydd wedi ei grafu fod yn eithaf hawdd i’w atgyweirio.\nOs caiff eich sgrin wynt ei tholcio, bydd y rhan fwyaf o yswirwyr yn talu am y gwaith atgyweirio heb i chi orfod cyfrannu tuag at y gost, ac ni effeithir ar eich gostyngiad am beidio hawlio.\nOs bydd tolc yn troi’n hollt a bydd angen i’ch sgrin wynt gael ei newid am un newydd, bydd eich cwmni yswiriant yn talu am hyn fel arfer, ond mae’n debygol y bydd raid i chi gyfrannu £50-£100 tuag at y gost. Dysgwch sut i ddod o hyd i fargen dda gydag yswiriant car.\nCadwch eich car yn lân\nCofiwch olchi’ch car yn rheolaidd. Nid yn unig y mae hyn yn gwneud i’ch car edrych yn dda – mae hefyd yn cael gwared ar halen ffordd, baw, sudd coeden, baw adar a mathau eraill o faw sy’n difrodi cragen eich car. Wedi i chi olchi’ch car, rhowch gŵyr ar y paent i greu haen sy’n diogelu’ch car.\nDewch o hyd i awgrymiadau da ar wasanaethu a chynnal eich car.


Solfach Uchaf i Borth y Rhaw - Parc Cenedlaethol Arfordir Penfro Solfach Uchaf i Borth y Rhaw - Parc Cenedlaethol Arfordir Penfro\nAdref / Pethau i’w Gwneud / Cerdded yn y Parc / Teithiau Gwe / Solfach Uchaf i Borth y Rhaw\nPELLTER/HYD: 1.3 milter (2.2 km) 45 munud bob ffordd\nCLUDIANT CYHOEDDUS: Bws gwasanaeth Solfach 411, *Pâl Gwibio 400 (*tymhorol, galw a theithio)\nCYMERIAD:Dim sticlau, gradd hawdd i gymedrol, llwybr troed tarmac 100m, isffordd 400m, lôn glaswelltog ac ymyl y clogwyn.\nParciwch yn y man tynnu-i-mewn yn Solfach Uchaf gyferbyn â’r eglwys. Croeswch yr heol, trowch i’r chwith heibio’r eglwys ac yna trowch i’r dde, gan gerdded heibio’r hen Swyddfa Bost.\nEwch ymlaen i fyny’r heol, sydd â graddiant bach, ac ewch i’r chwith tuag at St Brides View. Cymerwch y fforc ar y dde a pharhewch yn syth ymlaen heibio nifer o westai.\nPan ddaw’r tarmac i ben, parhewch ar hyd trac glaswelltog, sydd â graddiannau o 1:10 i fyny ac i lawr am 55m. Ar ddiwedd y llwybr hwn, mae yna giât sy’n arwain tuag at gae.\nCadwch at ymyl y cae a phasiwch trwy giât arall i Lwybr yr Arfordir. O’r olygfan, fe allwch weld Solfach Isaf a’r harbwr. Enw’r bae bach gyferbyn yw’r Gwadn ac mae yna olygfeydd hyfryd o’r clogwyni ar y man pellaf.\nParhewch ar hyd Llwybr yr Arfordir. Yn gyffredinol, mae’r rhan yma’n wastad heblaw am rhai llethrau bach neu ganolig sy’n 1:25 i fyny am 75m, 1:20 i fyny am 45m, a,disgyniad o 1:20 am 500m tuag at Porth y Rhaw,\nWrth i chi nesáu at Borth y Rhaw sylwch ar gaer fawr o’r Oes Haearn sydd wedi bod yn destun cloddiad archaeolegol helaeth gan ei fod yn dadfeilio’n raddol i’r môr.\nMae’r disgyniad i Borth y Rhaw yn serth iawn, 1:8, ac fe all fod yn llithrig iawn.\nCyfeirnod Grid: SM791237\nLawrlwythwch Fap Taith Fer Solfach Uchaf i Borth y Rhaw


Awgrymiadau a Phethau i'w Cofio wrth Drefnu eich Cyfieithiadau:\nCofiwch: Gall cyfieithu ysgrifenedig/ar lafar fod yn ddrud; rydych yn defnyddio gwasanaethau pobl broffesiynol sgilgar iawn. Mae'n bwysig eich bod yn ymwybodol o'r costau hyn cyn masnachu yn rhyngwladol a'ch bod yn cynnwys y costau yn eich cyllideb.\nGwnewch fersiwn terfynol o'ch testun cyn dechrau'r broses gyfieithu ysgrifenedig. Bydd addasu'r testun yn sicr o ychwanegu costau, amser ac anghysonderau posib.\nByddwch yn realistig o safbwynt eich amserlenni. Mae'n cymryd amser i gyfieithu testun, meddyliwch am faint o amser a gymerasoch chi i'w ysgrifennu yn y lle cyntaf.\nMae lluniau yn siarad cyfrolau! Gall defnyddio delweddau/diagramau yn ddoeth fod yn effeithiol iawn gyda darllenwyr rhyngwladol. Bydd yna lai o eiriau i'w cyfieithu ac, o'r herwydd, bydd eich costau'n llai.\nDywedwch wrthym ni ar gyfer beth y caiff y cyfieithiad ysgrifenedig ei ddefnyddio, fel y gellir addasu'r arddull/y dewis eiriau yn unol â hynny; drwy wneud hyn, bydd y cyfieithiad yn cael yr effaith orau bosib ar y gynulleidfa benodol honno.


Mabwysiadu ffyrdd | Cyngor Bwrdeistref Sirol Rhondda Cynon Taf\nMabwysiadu ffyrdd yw'r term a gaiff ei ddefnyddio pan fydd y cyngor yn dod yn berchennog ar stryd breifat.\nYstyr stryd breifat yw ffordd sydd ddim yn cael ei chynnal a'i chadw ag arian cyhoeddus. Mae hyn yn golygu bod dim dyletswydd ar y cyngor, fel awdurdod priffyrdd, i drwsio na glanhau'r stryd. Mae hyn er gwaethaf unrhyw hawl tramwy cyhoeddus ble mae cyfraith priffyrdd a thraffig yn gymwys.\nFel arfer, caiff ffyrdd newydd sydd wedi'u cynllunio a'u hadeiladu yn unol â chanllawiau’r Cyngor eu mabwysiadu drwy gytundeb rhwng y datblygwr a'r Cyngor. Mae hyn yn unol â Deddf Priffyrdd 1980. Fel arfer, ni fyddwn yn mabwysiadu ffyrdd sy'n bodoli eisoes oni bai fod y perchnogion neu'r talwynebwyr yn sicrhau eu bod yn cyrraedd safon benodol.\nEr enghraifft, gallai strydoedd preifat fod heb bafinau ac ymylon ffyrdd, carthffosydd dŵr wyneb, cwteri neu oleuadau. Mae'n debyg y bydd wyneb y stryd mewn cyflwr gwael.\nO dan ddarpariaethau Adrannau 205 i 218 o Ddeddf Priffyrdd 1980, efallai bydd y Cyngor yn penderfynu codi safon stryd breifat nes iddo gyrraedd safon mabwysiadu. Ar ôl cwblhau'r gwaith trwsio angenrheidiol, mae'r weithdrefn yma yn galluogi'r Cyngor i fabwysiadu'r stryd fel priffordd y gallwn ei chynnal a'i chadw ag arian cyhoeddus. Caiff y costau ar gyfer y talwynebwyr eu dyrannu fel sy'n briodol.\nChwilio am Ffyrdd wedi'u Mabwysiadu\nDefnyddiwch y map i chwilio am ffordd sydd wedi'i mabwysiadu.\nMae ffyrdd sydd wedi'u mabwysiadu yn ymddangos yn goch ar y map, mae'r ffyrdd sydd heb gael eu mabwysiadu yn ymddangos yn las\nEr ein bod wedi ymdrechu i sicrhau bod yr wybodaeth yn gywir, rydym yn rhoi'r wybodaeth yma gyda phob ewyllys da, a byddwn yn ei diweddaru yn barhaus. O ganlyniad i hyn, ni ddylech ei ddefnyddio i osgoi cynnal ymchwiliad Pridiannau’r Tir Lleol ffurfiol.\nFyddwn ni ddim yn cymryd cyfrifoldeb am unrhyw wallau neu ddiffygion yn yr wybodaeth am fabwysiadu sy'n cael ei chodi o'n cofrestr ar-lein. Mae'r cwestiwn ynglŷn â chreu priffordd neu beidio o dan y gyfraith gyffredin yn fater ffeithiol a chyfreithiol. Yn y pen draw, bydd y llysoedd yn mynd i'r afael ag unrhyw anghydfod am y mater. O ganlyniad i hyn, y sawl sy'n gweld yr wybodaeth ar y wefan sy'n gyfrifol am unrhyw gamau gweithredu mae'n eu cymryd yn seiliedig ar yr wybodaeth honno.\nEr gwybodaeth, mae'r cynlluniau, y darluniau a'r deunyddiau ar y safle wedi'u diogelu gan hawlfraint (Adran 47, Deddf Hawlfraint, Dyluniadau a Phatentau 1988). O ganlyniad i hyn, ni allwch eu hargraffu heb gael caniatâd perchennog yr hawlfraint ymlaen llaw.\nOes unrhyw broblemau gennych chi o ran defnyddio'r peiriant yma, neu oes unrhyw gwestiynau gennych chi ynglŷn â'r wybodaeth sydd i'w gweld? Anfonwch y manylion mewn neges e-bost a byddwn ni'n gwneud ein gorau glas i'ch helpu chi.\nGwasanaethau'r Priffyrdd a Gofal y Strydoedd


BlogMenai.com: Mwy o dystiolaeth nad ydi'r Gogledd yn cael chwarae teg gan Lafur\nA oeddet yn dychmygu ysgrifennu pennawd fel hynny yn Medi 1997 ?. Credaf y bydd UKIP yn defnyddio dadl eithaf tebyg fis Mai. (Nid nad ydi hi'n ddadl deg iawn)\nNa, mae'n debyg na fyddwn wedi meddwl am y peth bryd hynny.\nMae'n beth rhyfedd meddwl ein bod bellach yn cwyno am yr union bethau yr oeddem yn wfftio gwrthwynebwyr datganoli am grybwyl. ond daeth yn amlwg fod y cydgyfeirio rhwng 'Wales a'r " Fro Gymraeg" a ddigwyddodd yn 1997 wedi hen chwalu. Ofnaf fod y Blaid Lafur bellach wedi mynd yn ol i'w hen arferiad o droi y dwr i'w melin eu hunain. Efallai fod ofn arnynt wneud hyn yn y dyddiau cynnar , neu efallai fod Alun Michael a Rhodri Morgan yn ddynion tecach na Carwyn Jones.\nMae'n anodd meddwl am ffordd o oresgyn hyn, bellach.


Trosi Loti I yuan\nData cyfraddau cyfnewid y Cenhedloedd Unedig ar 10/08/2020 07:58\nLoti I yuan trosi. Loti pris yn Yuan heddiw ar y farchnad cyfnewid arian cyfred.\n10 Loti = 3.96 Yuan\nMae gan y gyfradd gyfnewid o Loti i yuan werth cyfartalog o bob ffynhonnell. Mae'r newid yn y gyfradd gyfnewid o Loti i yuan yn digwydd unwaith y dydd. Mae gan y gyfradd cyfnewid arian cyfred werth cyfartalog y dydd. Cododd 1 Loti gan 0 yuan. Aeth cyfradd gyfnewid Loti i yuan. Cynyddodd cyfradd Loti yn erbyn yuan gan 0 canfed pwynt canran.\nCyfradd cyfnewid Loti I Yuan\nWythnos yn ôl, gellid gwerthu Loti am 0.40 yuan. Dri mis yn ôl, gellid prynu Loti ar gyfer 0.38 yuan. Chwe mis yn ôl, gellid prynu Loti ar gyfer 0.47 yuan. Y newid yn y gyfradd gyfnewid o Loti i yuan am yr wythnos yw -1.41%. Dros y mis, newidiodd Loti i yuan cyfradd cyfnewid gan -4.33%. -13.39% y flwyddyn - y newid yng nghyfradd cyfnewid Loti.\nCyfradd cyfnewid Loti (LSL) I Yuan (CNY) Yn byw ar farchnad cyfnewid Forex\nTrawsnewidydd arian cyfred Loti Yuan\nLoti (LSL) I Yuan (CNY)\n10 Loti 3.96 yuan\n50 Loti 19.82 yuan\n100 Loti 39.64 yuan\n250 Loti 99.11 yuan\n500 Loti 198.21 yuan\n1 000 Loti 396.43 yuan\n2 500 Loti 991.07 yuan\n5 000 Loti 1 982.15 yuan\nI drosi 10 Loti, 3.96 yuan yn yn ofynnol. Heddiw, gellir cyfnewid 9.91 yuan am 25 Loti. Gallwch brynu 50 Loti ar gyfer 19.82 yuan . Os oes gennych 100 Loti, yna yn PRC gellir eu cyfnewid am 39.64 yuan. Mae trosi 250 Loti yn costio 99.11 yuan. Heddiw, gellir gwerthu 198.21 yuan ar gyfer 500 Loti.\nLoti I Yuan Cyfradd cyfnewid\nLoti I Yuan heddiw yn 10 Awst 2020\n09.08.2020 0.396087 -0.004565 ↓\n08.08.2020 0.400652 0.00414 ↑\n07.08.2020 0.396512 -0.005304 ↓\nMae Loti i yuan bellach yn hafal i 0.396151 yuan ar 10 Awst 2020. 9 Awst 2020, 1 Loti = 0.396087 yuan. 8 Awst 2020, 1 Loti = 0.400652 yuan. Roedd y gyfradd gyfnewid uchaf LSL / CNY yn ar 06.08.2020. Roedd y gyfradd isaf LSL / CNY yn ar 09.08.2020.\nLoti I Yuan Hanes y gyfradd gyfnewid\nLoti a Yuan symbolau a gwledydd arian


Cenhadaeth i wneud dysgu’n hygyrch - Newyddion - Prifysgol Caerdydd\nCenhadaeth i wneud dysgu’n hygyrch\nMae Dr Maggy Beukes-Amiss o Brifysgol Namibia (UNAM) yn ymgymryd â chenhadaeth i’w gwneud mor hygyrch â phosibl i ddysgu.\nMae hi wedi treulio llawer o’i gyrfa’n dymchwel rhwystrau gan ddefnyddio technoleg i’w lawn botensial.\nMae hi'n frwdfrydig wrth egluro effaith bosibl y cynlluniau ar gyfer Canolfan eDdysgu uchelgeisiol ac unigryw, ar y cyd â Phrifysgol Caerdydd.\nMae’r cynnig ynghylch llwyfan eDdysgu ar y cyd yn rhan o’r prosiect Phoenix, partneriaeth rhwng Prifysgol Caerdydd ac UNAM i fynd i’r afael â thlodi, hyrwyddo iechyd da a chefnogi addysg yn Namibia.\nGan gynnig potensial mawr fel partneriaeth rhwng prifysgolion o Affrica ac Ewrop, byddai staff, myfyrwyr a’r cyhoedd yn buddio o gael darpariaeth werthfawr o adnoddau addysgu a hyfforddi ymarferol.\nYn ôl Dr Beukes-Amiss, Cyfarwyddwr y Ganolfan Dysgu Agored, Dysgu o Bell ac eDdysgu yn UNAM, byddai’r llwyfan yn gwella effaith – sydd eisoes yn sylweddol – y prosiect Phoenix “hollol wych”.\n“Mae’r prosiect Phoenix wedi gwneud gwahaniaeth ddylanwadol enfawr yn fy marn i, o sawl cyfeiriad”, meddai.\n“Hyfforddir nyrsys ym maes bydwreigiaeth ac maent wedi ennill sgiliau newydd, caiff swyddogion yr heddlu eu hyfforddi i ddefnyddio’r pecynnau trawma newydd a ddatblygwyd o dan gymhelliad y prosiect Phoenix ac mae pobl ifanc wedi mynd i wersyll y Brifysgol (UniCamp). Yn ogystal, rhaid dwyn i ystyriaeth y prosiect amlieithog, yr isadeiledd, yr is-brosiectau seilwaith, sydd ond yn enwi ychydig, ac maent i gyd yn cael cryn argraff.\n“Mae o fudd aruthrol i'r wlad – nawr ac yn y dyfodol.”\nAr hyn o bryd, does dim pwynt canolog at ddibenion rhannu adnoddau a grëwyd ar gyfer y gwaith trawsnewidiol hwn, ond mae hynny ar fin newid gyda chynlluniau ar gyfer yr e-blatfform newydd.\nMae’r pwynt canolog newydd yn debygol o gynnwys fideo, sain, cyrsiau ar-lein, adnoddau addysgol, cyflwyniadau a chyrsiau DPP drwy gyfrwng dull ‘fesul cam’, sydd wedi’i osod ynghyd ar gyfer gwaith y prosiect Phoenix hyd yn hyn.\nBydd hyn yn cynnwys hyfforddiant a datblygu mewn meysydd fel anesthesia, mathemateg, sgiliau ymatebwr cyntaf, nyrsio, rhaglennu meddalwedd, sgiliau astudio, hyder ac adeiladu tîm ar gyfer pobl ifanc, a llawer mwy ar ben hynny.\nBydd ganddo nodweddion mewnol sy’n hygyrch i fyfyrwyr a staff Prifysgol Caerdydd ac UNAM, yn ogystal â nodweddion allanol â’r potensial o gael eu defnyddio gan unrhyw un.\nYn ôl Dr Beukes-Amiss, sydd newydd dreulio wythnos yn llunio cynlluniau gyda chydweithwyr ym Mhrifysgol Caerdydd: “Cefais bum niwrnod eithriadol – roedd yn llawn dop ond ni allaf ddechrau dweud wrthych pa mor wych ydoedd.\n“Ym mhob un cyfarfod un rydw i wedi dysgu ffordd wahanol o ddefnyddio technoleg, hyd yn oed y pethau rwyf eisoes yn gyfarwydd â hwy, a’n gyson wrthi’n edrych am beth allaf ei ddychwelyd gyda mi er budd y tîm CODel cyfan.\n“Rydym eisiau creu man cyffredin, lle gellir arddangos pob un o'r prosiectau dylanwadol hyn. Adnoddau, fideos – beth bynnag aeth i mewn iddo, caiff ei roi ar y llwyfan hwn.\n“Ar gyfer y rhan allanol, rydym yn meddwl am gyrsiau CPD, er enghraifft, cyrsiau gallu digidol – gall adnoddau fod yno ar gyfer unrhyw ddinesydd, a bydd gan bobl y gallu i uwchsgilio eu hunain. Bydd yn adnodd gwerthfawr o ran cynnwys a deunydd.”\nFe’i lansiwyd yn 2014 ac mae’n barod yn cael argraff fawr yn Namibia, lle mae pawb o Weinidogion y Llywodraeth i arweinwyr Addysg Uwch wedi ei ganmol.\nByddai’r llwyfan e-ddysgu newydd yn caniatáu i fwy o bobl fuddio o’i waith, o bosibl o amgylch y byd.\n“Rydym yn rhan o genhedlaeth o ddysgu gydol oes. Bydd pobl eisiau dysgu a datblygu ar bob adeg,” meddai Dr Beukes-Amiss, sydd â’i PhD mewn Addysg sy’n integreiddio cyfrifiaduron (CiE).\n“Ni fydd gan bobl amser i ddysgu heblaw eu bod yn gallu gwneud hynny mewn modd hyblyg, drwy gyfrwng eDdysgu, lle mae cyrsiau ar-lein cwbl ddatblygedig fydd fwyaf cymwys, ond drwy ddilyn trefn gymysg yn bennaf. Bydd hyn o fudd i bawb, unwaith y daw’n weladwy.\n“Mae'r manteision yn ddiddiwedd, boed hynny ar gyfer staff a myfyrwyr yn Namibia, yng Nghaerdydd, neu’r cyhoedd.”\nGo debyg bod yn dal i fod llawer o waith o flaen Dr Bekes-Amiss ar eu cenhadaeth broffesiynol i wneud addysg yn fwy hyddysg, ond byddai hwn yn ddiamheuol yn gam sylweddol.